
SHTOJCA 3. FORMATI I RAPORTIT NGA PROCESI I KONSULTIMIT



Hyrja/sfondi


Hartimi i Udhërrëfyesit për Tranzicion të Drejtë është iniciuar sipas kërkesave për reforma nga Instrumenti per Reforma dhe Rritje i BE-së, po ashtu edhe si obligim që derivon nga Plani Institucional i ME-së.
Hartimit te dokumentit i ka paraprirë studimi i realizuar nga Konsulenca e angazhuar nga LuxDev me titull : An Assessment Report on: "Just Transition and Climate Alignment in Kosovo: A Strategic Frameëork for EU Acquis Compliance and CBAM Preparedness" dhe Annex A “Proposal for a Just Transition Roadmap” – Next Steps and Activities. 
Me vendimin nr.2417 të datës 12.06.2025 është themeluar  Grupi Punues, i përbërë nga 18 përfaqësues të akterëve relevant të sektorit të Energjisë, i kryesuar nga Departamenti i Energjisë.
Drafti i hartuar ka dalë në konsultim paraprak me datë 21.05.2026  dhe pas trajtimit të komenteve, drafti është lansuar në Platformën e Konsultimeve publike me datë: 08.06.2026 deri me datë 26.06.2026. 


Ecuria procesit të konsultimit

Gjatë fazës së konsultimit paraprak kemi pranuar komente nga KEK dhe KEDS,  ndërsa gjatë fazës së konsultimit publik, janë pranuar komente nga palët: KEK, KEDS, GAP dhe BGF, ABGJ , CEE Bankwatch Network & Youth Ecological and Security Zone –EcoZ, INDEP dhe GEK.

Nëse është e nevojshme informatat paraqiten në grafika dhe tabela. 

	Metodat e Konsultimit
	Datat/kohëzgjatja
	Numri i pjesmarrësve/kontribuesve

	1. Konsultimet me shkrim / në mënyrë elektronike;
	21.05.2026

	28.05.2026

	2. Publikimi në ueb faqe/Platforma elektronike
	08.06.2026
	26.06.2026

	3. Takimet publike
	/
	/

	4. Konferencat
	/
	/

	5. Takime me grupe të interesit
	/
	/

	6. Punëtoritë
	/
	/

	7. Intervistat/takimet sy në sy
	/
	/

	8. Hulumtimet e opinionit
	/
	/

	9. Votimi diskutues
	/
	/

	10. Panelet me qytetarë 
	/
	/

	11. Stendat në rrugë
	/
	/

	12. tjetër
	/
	/







Përmbledhje e  kontributeve të pranuara gjatë procesit të konsultimit

Kontributet janë pranusar nga KEK, KEDS, GAP dhe BGF, ABGJ, CEE Bankwatch Network & Youth Ecological and Security Zone –EcoZ, INDEP dhe GEK.



Hapat e ardhshëm

Pas përfundimit të procesit të konsultimit, secili koment apo sugjerim u shqyrtua me kujdes nga departamentet përgjegjëse të Ministrisë së Ekonomisë. Për sugjerimet dhe komentet e refuzuara apo të refuzuara pjesërisht janë dhenë shpjegimet me arsyetime.

Shtojca – tabela e detajuar me informatat për kontribuesit, arsyetimet për përgjigjet e pranuara dhe të refuzuara.

	Emri i organizatës /individit
	Koment i organizatës /individit
	Përgjigja nga Ministria
E pranuar plotësisht
E pranuar pjesërisht 
E refuzuar

	Sqarim nga Ministria 
(veçanërisht arsyet për të mos pranuar komente të caktuara)

	KEK
	Divizionet në KEK, faqe 12, Tri divizione prodhuese: Divizioni i prodhimit të Qymyrit, Divizioni i TC Kosova A dhe Divizioni TC Kosova B.
Shtohet: Në vitin 2024 është krijuar Divizioni i Burimeve të Ripërtërishme
	Pranohet

	

	
	Numri i punëtorëve, faqe 12.  Numri aktual i punëtorëve është rreth 4000.

	Pranohet
	

	
	Kapacitetet e instaluara – tabela, faqe 13 TC Kosova A – Kapaciteti neto i instaluar është 3x138=414 MW
TC Kosova B - Kapaciteti neto i instaluar është 2x305=610MW

	Pranohet
	

	
	Kapaciteti i Instaluar në TC Kosova B, faqe 13, Shtohet: Kapaciteti i instaluar i TC Kosova B është 2x339 MW
	Pranohet 
	

	
	TC Kosova B, faqe 17, paragrafi 4 Shtohet: rehabilitohet
	Pranohet
	

	
	TC Kosova A, faqe 17, paragrafi 5, Largohet: më e re
Shtohet: dhe një njësi tjetër do të rehabilitohet
Shtohet: dhe kur rritet kërkesa për energji elektrike, si dhe..
	Pranohet 
	

	
	Faqe 14, paragrafi 4, Shtohet: kapaciteti minimum
Largohet: rreth 100 (MWp)
	Pranohet
	

	
	Faqe 15, paragrafi 3 Shtohet: rehabilitimit e modernizimit të njësive ekzistuese dhe
	
Pranohet
	

	
	Faqe 17, paragrafi 3, Shtohet: me djegie të madhe (LCP)
	Refuzohet
	Ky është dokument strategjik dhe detajisht do të parashihet në hapat e mëtutjeshëm për zbatimin e tij.

	
	Faqe 17, paragrafi 4  Shtohet: rehabilitohet,.., reduktimi i emitimeve të pluhurit (PM) nën nivelin 20 mg/Nm3
	Pranohet 
	 

	
	Faqe 17, paragrafi 5, Largohet: më e re. Shtohet: dhe një njësie tjetër dhe rehabilitohet
Shtohet: ngrohje dhe kur rritet kërkesa për energji elektrike, si dhe
	Pranohet pjesërisht
	Reduktimi i mëtejshëm i përdorimit të njësive të mbetura të TC “Kosova A” deri në pikën kur mbeten si rezervë strategjike do të bëhet pasi të sigurohet kapaciteti zëvendësues bazë dhe rezerva e mjaftueshme nga burimet alternative, në mënyrë që siguria e furnizimit të mos rrezikohet në asnjë moment. Tabela e indikatorëve (Kapitulli 7) e lidh këtë sekuencë me caqe të matshme kohore.

	
	Tranzicioni i drejtë për punëtorët, faqe 18, paragrafi 6, Shtohet: 4000 punëtor
	Pranohet
	

	
	Parimi udhëheqës, faqe 18, paragrafi 7 Shtohet: me djegie të madhe (LCP)
	Refuzohet
	Ky është dokument strategjik dhe detajisht do të parashihet në hapat e mëtutjeshëm për zbatimin e tij.

	
	Faqe 20, Paragrafi 5, Shtohet: minimum
	Pranohet
	

	
	Tabela struktura indikativë e kostos, faqe 21 Shtohet: rehabilitimi
Shtohet: 275.4
	Pranohet 
	

	
	Faza afatgjatë, Faqe 23, paragrafi 2 Shtohet: dhe kur rritet kërkesa për energji elektrike, si
Shtohet: me djegie të madhe
	Pranohet pjesërisht
	Nuk pranohet komenti : “Shtohet:me diegie te madhe” pasi që ky është dokument strategjik dhe detajisht do të parashihet në hapat e mëtutjeshëm për zbatimin e tij.

	
	Tabela indikatorët .., faqe 24 Largohet: 4
Shtohet: 5
	
Pranohet
	

	
	Masat kryesore të tranzicionit (tab), faqe 25, Shtohet: rehabilitimi dhe modernizimi
	Refuzohet
	Përmendet në fillim të fjalisë, e panevojshme përsëritja.

	BGF dhe GAP
	1. Pika 3.4: Dokumenti nuk e trajton në mënyrë të mjaftueshme kornizën ligjore mjedisore e as atë që lidhet me zhvillimin e projekteve të burimeve të ripërtëritshme të energjisë. Në veçanti, nuk janë përfshirë si bazë Ligji për Mbrojtjen e Mjedisit dhe Ligji për Vlerësimin e Ndikimit në Mjedis (VNM).
2.	Në kapitullin 7, udhërrëfyesi duhet t’i referohet Vlerësimit të Ndikimit në Mjedis (VNM) si një hap i detyrueshëm procedural për projektet e energjisë së ripërtëritshme. Përveç përfshirjes së VNM-së si kusht para zhvillimit apo miratimit të projekteve, dokumenti mund të shtojë edhe një KPI specifik për të monitoruar zbatimin e këtij detyrimi, p.sh. numrin ose përqindjen e projekteve BRE që kanë kaluar procedurën e VNM-së në përputhje me kërkesat ligjore.
3.	Korniza ligjore nuk përfshin ligjet dhe udhëzimet që prekin dimesionet e tjera te tranzicionit, si menaxhimi i mbeturinave, ekonomia qarkore dhe biodiversiteti.
4. Ne dokument permendet
Perciptazi regjistri i onsumatoreve te cenueshem, por mungon lidhja me detyrimet ligjore dhe me rolet institucionale dhe gjithashtu ne piken 3.4 mungon trajtimi specifik i dispozitave ligjore.
	Refuzohet 
	Komenti është marrë në konsideratë megjithatë marrë parasysh natyrën strategjike të dokumentit, kristalizimi i hapave do të bëhet në fazat e mëvonshme përmes akteve përcjellëse.  

	
	2 Monitorimi dhe Indikatorët e performancë s 
1. Drafti përfshin indikatorë të rëndësishëm energjetikë, si kapacitetet nga BRE, BESS, pjesëmarrja e BRE-ve, reduktimi i emetimeve dhe kursimet e energjisë. Megjithatë, disa indikatorë mbeten të përgjithshëm dhe nuk shoqërohen me metodologji të qartë. Për shembull, indikatori për reduktimin e emetimeve nga rreth 7 Mt CO₂ në ≤ 4 Mt CO₂ nuk sqaron se nga cilat masa pritet të vijë ky reduktim.
2.	Dokumenti paraqet disa tregues bazë dhe objektiva mjedisore, por mungon një pasqyrë e plotë e gjendjes ekzistuese të mjedisit që do të shërbente si pikë referimi për matjen e progresit gjatë zbatimit të tranzicionit energjetik.
3.	Në Pikën 5.1, Seksioni B ("Objektivi specifik: Përmirësimi i performancës mjedisore dhe dalja graduale nga linjiti"), dokumenti nuk specifikon qartë standardet ose vlerat kufitare të emetimeve që do të përdoren për të matur përmirësimin e performancës mjedisore.
4.	Në seksionin për tranzicionin e drejtë për punëtorët dhe komunitetet (Pika 5.1.2), përmendet zbatimi i një udhërrëfyesi socio-ekonomik, por nuk është e qartë nëse ky udhërrëfyes ekziston tashmë, cili është statusi i tij dhe çfarë përfshin konkretisht në aspektin e rehabilitimit të zonave të prekura nga aktivitetet minerare dhe energjetike.
5.	Tek trajtimi i indikatorëve të performancës në pikën 7.2, fusha e ujërave nuk trajtohet fare. Si dhe tabela 7 e indikatorëve të monitorimit përfshin kryesisht tregues të lidhur me kapacitetet energjetike (MË të instaluara), reduktimin e emetimeve të CO2 dhe kursimin e energjisë (ktoe), por nuk përfshin indikatorë specifikë mjedisorë që të pasqyrojnë ndikimet dhe rezultatet mjedisore të tranzicionit energjetik.	
	Refuzohet

	Mekanizmat e vlerësimit dhe monitorimit do të ndërtohen karshi hapave që do të parashihen për realizim të objektivave strategjike të dokumentit. 

Komentet do të mirren parasysh gjatë hartimit të dokumenteve zbatuese. 

	
	Drafti duhet të harmonizojë caqet kuantitative të paraqitura në kapituj dhe tabela të ndryshme, në mënyrë që të shmangen paqartësitë në interpretimin e objektivave. Rasti më i dukshëm është mospërputhja ndërmjet cakut prej 2.650 MË të instaluara për kapacitetet e reja nga BRE në Tabelën 9, cakut prej rreth 1.600 MË nga BRE deri në vitin 2031 të përmendur në pjesë të tjera të dokumentit, dhe cakut prej 1.200 MË deri në vitin 2032 në Tabelën 7. E njëjta qasje harmonizimi duhet të aplikohet edhe për kursimet e energjisë në ktoe, ku Tabela 4 përmend deri në 865,8 ktoe kursime, ndërsa Tabela 7 vendos cakun prej 279,72 ktoe deri në vitin 2032.
Dokumenti duhet të sqarojë nëse këto
shifra i referohen periudhave, skenarëve apo niveleve të ndryshme të zbatimit, ose t’i unifikojë ato në të gjithë tekstin, tabelat financiare dhe kornizën e KPI-ve.
	Pranohet
	

	
	Drafti e njeh rëndësinë e tranzicionit të drejtë për punëtorët dhe komunitetet, si dhe përmend parimin “punë së pari”.
Megjithatë, dokumenti nuk përmban një plan të detajuar për punëtorët e KEK-ut dhe zinxhirin ekonomik të lidhur me sektorin e linjitit. Nuk është e qartë sa punëtorë do të preken, cilat profile pune janë më të ekspozuara, cilat aftësi mund të transferohen, cilat programe rikualifikimi do të zhvillohen dhe sa do të kushtojnë këto masa.
	Refuzohet
	 KEK është në proces të hartimit të dokumentit të brendshëm për të garantuar tranzicionin e drejtë, me fokus në punëtorët e ndërmarrjes. 

	
	Drafti përmend Obiliqin, Fushë Kosovën dhe rolin e KEK-ut, por nuk e zhvillon mjaftueshëm dimensionin territorial të tranzicionit të drejtë. Dokumenti nuk përmban analizë të detajuar për varësinë ekonomike të komunave nga KEK-u, numrin e familjeve të prekura, bizneset lokale të lidhura me zinxhirin e linjitit, ndikimet shëndetësore dhe mjedisore, apo potencialin për ripërdorim të zonave të ish-minierave dhe deponive.
	Refuzohet
	Arsyetimi i njëjtë si më lartë – hapat do të caktohen në dokumentet zbatuese. 

	
	Drafti përmend disa burime të mundshme financimi, përfshirë buxhetin e shtetit, investimet private, IFN-të, ËBIF, IPA, GIZ, ILO, UNDP, UN Ëomen dhe partnerë të tjerë zhvillimorë. Megjithatë, dokumenti nuk e sqaron mjaftueshëm rolin konkret të secilit burim financimi dhe nuk e lidh në mënyrë të qartë secilin donator apo instrument financiar me masat përkatëse të Udhërrëfyesit. Për shembull, nuk është e qartë cilat masa do të mbështeten nga buxheti i shtetit, cilat nga IFN-të, cilat nga donatorët, dhe cilat nga sektori privat.
	Refuzohet
	Arsyetimi i njëjtë si më lartë – hapat do të caktohen në dokumentet zbatuese.

	
	Pika 4: Dokumenti nuk trajton ndikimet e tranzicionit energjetik në burimet ujore dhe nuk përfshin asnjë analizë të lidhjes ndërmjet sektorit të energjisë dhe menaxhimit të ujërave.
	Refuzohet
	Arsyetimi i njëjtë si më lartë – hapat do të caktohen në dokumentet zbatuese.

	
	Në pikën 3.2 dokumenti përmend Agjendën e Gjelbër për Ballkanin Perëndimor dhe shtyllat e saj, përfshirë ekonominë qarkore, por kjo temë nuk reflektohet më tej në objektivat dhe masat e Udhërrëfyesit.
	Refuzohet
	Arsyetimi i njëjtë si më lartë – hapat do të caktohen në dokumentet zbatuese.

	
	Megjithëse dokumenti i referohet rehabilitimit të zonave të degraduara, aspekti i restaurimit të ekosistemeve dhe biodiversitetit nuk trajtohet në mënyrë të detajuar.
	Refuzohet
	Rehabilitimi i zonave të degraduara trajtohet përmes legjislacionit mjedisor ndërkohë që Udhërrefyesi fokusohet në dimensionin social përgjatë ushtrimit të këtyre mekanizmave.

	
	Dokumenti trajton dekarbonizimin e sektorit të energjisë, por nuk e qartëson lidhjen e tij me objektivat afatgjata klimatike të Kosovës dhe me synimet e neutralitetit klimatik.
	Refuzohet
	Dekarbonizimi trajtohet si hap i arritjes së neutralitetit klimatik në Strategjinë e Energjisë. 

	
	Ne seksionin 4.1 permendet se Kosova A do te reduktohet gradualisht dhe do te mbetet si rezerve strategjike por nuk
jepen pragje te qarta.
-Gjithashtu,	permendet edhe
modernizimi i TC Kosova B sipas IED dhe  reduktimi  i  NOx/SO2,  por  nuk sqarohet nese performanca mjedisore do
te matet ndaj kufijve te NERP-it, IED-se, apo te dyjave.
	Refuzohet
	Udhërrëfyesi për Tranzicion të Drejtë përcakton një kornizë strategjike për transformimin e sektorit të energjisë në Kosovë, duke synuar dekarbonizimin gradual përmes kalimit nga linjiti te burimet e ripërtëritshme të Energjisë (BRE). Ky plan parashikon modernizimin e TC "Kosova B" sipas standardeve strikte të Direktivës IED, kalimin e njësive të TC "Kosova A" në rezervë strategjike vetëm pas sigurimit të kapaciteteve zëvendësuese, dhe arritjen e 35% të pjesëmarrjes së BRE-ve në  energji elektrike deri në vitin 2031. Përveç anës teknike, dokumenti prioritizon mbrojtjen sociale përmes parimit "punë së pari" për rikualifikimin e punëtorëve, mbështetet në një kornizë të qëndrueshme financimi ndërkombëtar (si grantet WBIF dhe kreditë nga BEI/KfW) dhe synon një tranzicion gjithëpërfshirës që promovon barazinë gjinore dhe zhvillimin e qëndrueshëm ekonomik.

	
	Mungon adresimi i përfshirjes së qytetarëve dhe komuniteteve lokale në procesin e tranzicionit.
	Refuzohet
	“Gjithëpërfshirja dhe mos-lënia e askujt pas" si dhe "Dialogu social dhe pjesëmarrja" janë përcaktuar shprehimisht si parime themelore udhëheqëse të të gjithë procesit të tranzicionit. Dokumenti sqaron se tranzicioni i drejtë vendos qytetarin në qendër të procesit dhe synon të krijojë një kornizë të koordinuar ku përfshihen drejtpërdrejt komunitetet lokale, sektori privat dhe shoqëria civile përmes konsultimeve të strukturuara e të dokumentuara. Për më tepër, një objektivi i tërë strategjik (5.1.2) i dedikohet posaçërisht punëtorëve dhe komuniteteve të prekura, me fokus të veçantë në komunat si Obiliqi dhe Fushë Kosova, duke paraparë instrumente për diversifikim ekonomik lokal dhe investime në infrastrukturën komunale që përmirësojnë cilësinë e jetës. Së fundi, Udhërrëfyesi adreson rrezikun e mundshëm të mungesës së mbështetjes nga komuniteti në regjistrin e rreziqeve, duke specifikuar si masë zbutëse konsultimet e hershme me palët e prekura dhe komunikimin e hapur e transparent

	
	Nuk ka një strukturë të qartë dhe të detajuar të qeverisjes së procesit të tranzicionit.
	Refuzohet
	Udhërrëfyesi, në kapitullin  5.1.3, përcakton një strukturë të qartë dhe të detajuar të qeverisjes, të bazuar në Ligjin për Ndryshimet Klimatike. Koordinimi strategjik dhe mbikëqyrja e zbatimit i janë besuar Këshillit Kombëtar për Ndryshime Klimatike, i cili funksionon si organ qendror ndërinstitucional. Kjo kornizë garanton integrimin horizontal ndërmjet ministrive përgjegjëse për energjinë, ekonominë, punësimin dhe mjedisin, si dhe koordinimin vertikal me komunat e prekura. Për më tepër, dokumenti specifikon mekanizma konkretë të llogaridhënies, si raportet vjetore të progresit dhe konsultimet e strukturuara me sindikatat e shoqërinë civile, duke siguruar që qeverisja të jetë transparente dhe e monitorueshme përmes indikatorëve të performancës (KPI) 

	
	Dokumenti nuk adreson ndikimin e pashmangshëm të mekanizmit CBAM mbi konkurrueshmërinë e industrisë vendore.
	Refuzohet
	Udhërrëfyesi shërben si një strategji e integruar që përgatit industrinë vendore për CBAM përmes katër shtyllave kryesore:
Sistemi MRVA: Udhërrëfyesi specifikon vendosjen e sistemit të Monitorimit, Raportimit, Verifikimit dhe Akreditimit përmes ndryshimeve në Ligjin për Ndryshimet Klimatike, duke krijuar parakushtet teknike për instrumentet ekonomike të dekarbonizimit.
Konkurrueshmëria përmes Agjendës së Gjelbër: Dokumenti përafrohet plotësisht me standardet e BE-së për të siguruar që ekonomia të mbetet "moderne, konkurruese dhe e qëndrueshme" në tregun evropian.
Ulja e intensitetit të karbonit: Përmes synimeve për reduktimin e emetimeve me 32% dhe rritjen e pjesëmarrjes së BRE-ve në 35% deri në vitin 2031, ulet drejtpërdrejt ekspozimi i produkteve vendore ndaj tarifave të karbonit.
Modeli i ri ekonomik: Promovohet një transformim drejt inovacionit dhe shërbimeve të gjelbra, duke e bërë industrinë më pak të varur nga linjiti dhe më të mbrojtur nga rreziqet financiare mjedisore.

	KEDS
	Faqe 12 ...  ndërsa shpërndarja nga Kompania Kosovare për Distribuim të Energjisë Elektrike në Kosovë (KEDS)
	Refuzohet
	Përfshirja e KEDS-it do të dilte jashtë mandatit të këtij udhërrëfyesi, pasi dokumenti është i fokusuar në "ridizajnimin e të gjithë zinxhirit të sektorit të energjisë" duke u nisur nga dekarbonizimi i prodhimit dhe mbrojtja sociale e punëtorëve gjatë këtij procesi.

	
	Sugjerojmë përfshirjen e një paragrafi për KEDS-in si Operator i Sistemit të Shpërndarjes, pasi rrjeti i shpërndarjes luan rol thelbësor në integrimin e BRE-ve, prosumatorëve dhe teknologjive të reja energjetike.
	Refuzohet
	Arsyetimi i njëjtë si më lartë, përfshirja e KEDS-it do të dilte jashtë mandatit të këtij udhërrëfyesi, pasi dokumenti është i fokusuar në "ridizajnimin e të gjithë zinxhirit të sektorit të energjisë" duke u nisur nga dekarbonizimi i prodhimit dhe mbrojtja sociale e punëtorëve gjatë këtij procesi.

	
	Faqe 18: të shtohet një Objektiv specifik: Zvogëlimi i humbjeve në rrjet.
	Refuzohet
	Meqenëse zvogëlimi i humbjeve në rrjet është një detyrim teknik i rregulluar nga ZRRE dhe i planifikuar edhe me Strategjinë e Energjisë, ai nuk përbën një shtyllë të tranzicionit të drejtë dhe duhet të trajtohet brenda kornizave ekzistuese teknike të sektorit të energjisë.

	Agjencia për Barazi Gjinore(ABGJ)
	Bazuar në dokumentin e analizës gjinore dhe ajo sociale të përmendur më sipër, për të mos humbur kohë me zhvillimin e një analize tjetër të panevojshme,   në formë të përmbledhur dhe me relevancë sipas prioriteteve te identifikuara dhe të  përzgjedhura nga Udhërrëfyesi,  dhe në përputhje me vërejtjet në lidhje me kapitullin e ‘Analizës’,  të pasurohet analiza e dokumentit të Udhërrëfyesit me informacionin nga analiza gjinore e lartpërmendur. 
Gjithashtu, gjatë analizës duhet të identifikohet numri potencial i punëve që preken dhe vendeve të punës që humbasin gjatë procesit të tranzicionit si rezultat i ndërhyrjeve të politikave të tranzicicionit, nevojat për rikualifikim, të paktën me numra të përafërt dhe në cilat rajone, aftësitë që duhen të formohen apo riformatohen sipas kategorive të profesioneve që janë të preferueshme për vendet e punës dhe fushat ku do të krijohen, rreziqet nga shpopullimi, ndërhyrjet që mund të krijojnë tensione sociale dhe si janë paraparë të zgjidhen ato, çështje dhe veprime që ndërlidhen me parimet dhe shtyllat e ‘dialogut social’ dhe ‘gjithëpërfshirjes në vendim-marrje’ sikurse kërkon dhe Rregullorja e BE-se.
Njëkohësisht, analiza duhet të identifikojë ndërhyrjet e politikave që kanë ndikime në mjedis dhe si këto ndikojnë gjithashtu mbi individët dhe komunitetet dhe që mund të thellojnë apo krijojnë fenomene negative mjedisore.
	Refuzohet
	
Nuk e shohim të nevojshme të bëhen detajime shtesë dhe ndryshim të indikatorëve pasi ky dokument shërben si një kornizë strategjike kombëtare dhe jo si një plan operacional i detajuar. Udhërrëfyesi tashmë integron në mënyrë substanciale përfshirjen sociale dhe barazinë gjinore (me synimin që 25% e të punësuarve të jenë gra) përmes objektivave specifike dhe indikatorëve të matshëm. Detajimi i saktë i fuqisë punëtore dhe i ndikimeve specifike është planifikuar për fazën e parë të zbatimit (2026–2028), duke shmangur kështu shifrat spekulative në këtë fazë. Çdo veprim teknik, si modernizimi i TC "Kosova B" apo kalimi i TC "Kosova A" në rezervë strategjike, është i kushtëzuar nga siguria e furnizimit dhe parimi "punë së pari", i cili garanton punësim dhe rikualifikim para reduktimit të kapaciteteve. Së fundi korniza ekzistuese monitoruese ofron llogaridhënie të mjaftueshme dhe fleksibilitet për të adresuar sfidat gjatë zbatimit pa mbingarkuar dokumentin strategjik


	
	Dokumenti “Udhërrëfyesi i Tranzicionit të Drejtë” në përputhje me sa është prezantuar më sipër nën vëretjet e identifikuara duhet të konsiderojë rishikimin e përmbajtjes së objektivave duke shkuar përtej deklaratave të thjeshta mbi përfitimet e politikave në përgjithësi por të shpjegojë në formë të detajuar se si objektivat e formuluara adresojnë problemet e dala gjatë analizës dhe si secili objektiv kontribuon një tranzicion të qetë dhe të barabartë për të gjitha palët. 
Gjithashtu, përkitazi me secilën objektiv të zgjerohet spektri i veprimeve dhe iniciativave  të përcaktuara mirë, të cilat reflektojnë dhe adresojnë problemet dhe nevojat e identifikuara dhe të plotësuara sipas Vërejtjeve dhe Rekomandimeve (1) në këtë dokument.
Të gjitha veprimet e identifikuara dhe të pasuruara në reflektim me vërejtjet e paraqitura duhet të kenë afate  realiste për ekzekutim.
Për më tepër, është e domosdoshme që udhërrëfyesi  të përfshijë indikatorë në përputhje me objektivat dhe veprimet, pasi këto të jenë përmirësuar, dhe të zgjerojnë numrin e indikatorëve si me indikatorë të të dalurave ashtu dhe me ato të rezultateve/arriturave. Në zgjerimin indikatorëve duhet të bëhet kujdes me shtimin e indikatorëve gjinorë, socialë, të punësimit, etj. 
Përsa u përket indikatorëve, hartuesit duhet t’u referohen indikatorëve të propozuar nga Rregullorja e BE-së referuar në këtë dokument, të cilët përbëjnë një udhëzim jo vetëm shumë të mirë se si duhet të formulohen indikatorët, por duhet patur parasysh që këto indikatorët përbëjnë dhe platformën e raportimit pranë institucioneve të BE-së 
Përmirësimi dhe riformulimi i indikatorëve duhet të lidhet me sistemin e monitorimit dhe raportimit. Shtimi i domosdoshëm i indikatorëve dhe i arsyetuar bazuar në objektiva veprime dhe planifikim real, do të kontribuojë një  sistemi efektiv monitorimi dhe vlerësimi. 
Këto sisteme duhet të hartohen jo vetëm për të matur progresin kundrejt objektivave dhe veprimeve të përcaktuara, por edhe për të ofruar reagime në kohë reale mbi efektivitetin e zbatimit. Ky vlerësim i vazhdueshëm do të lehtësojë përshtatjet në kohë të planit të Udhërrëfyesit sipas nevojës, duke siguruar që tranzicioni të mbetet në përputhje me objektivat e tij dhe të mund të përshtatet me çdo sfidë ose mundësi të re që lind. Duke i përfshirë këto elementë në Planet e Tranzicionit të Drejtë, ne mund ta rrisim ndjeshëm efektivitetin e tyre dhe mundësinë e arritjes së rezultateve të qëndrueshme dhe të barabarta.
Në vijim, është thelbësore të caktohen përgjegjësi të qarta për zbatim, duke specifikuar se cilët individë, ekipe ose organizata do të mbikëqyrin secilin komponent të planit. Kjo qartësi do të ndihmojë në sigurimin e llogaridhënies dhe do të nxisë pronësinë e procesit të tranzicionit midis palëve të interesuara në të gjitha nivelet. 
Në lidhje me barazinë gjinore dhe grupet e cënueshme, Udhërrëfyesi,  në reflektim të analizës gjinore dhe sociale sikurse është rekomanduar të kryhet, dhe në përputhje me objektivat duhet të ofrojë veprimeve të specifikuara dhe të targetuara të cilat marrin në konsideratë diversitetin e grave dhe burrave, grupet që preken në mënyrë ët drejtpërdrejtë nga ndërhyrjet e propozuara për të minimizuar ndikimin negativ, zgjerimin e përfshirjes në mundësitë që sigurohen përmes ndërhyrjeve, luftimin e diskriminimit strukturor dhe eliminimin e barrierave përmes informimit të targetuar, fushatave ndërgjegjësuese, ofrimit të mbështetjeve në forma të ndryshme për të fasilituar pjesëmarrjen, qasjen dhe përfitimin nga investimet dhe ndryshimet në tranzicionin e drejtë (forma kupto: mbështetje për trajnim dhe ri trajnim, bursa studimi për sektorë deficitarë dhe me nën përfaqësim gjinor, programe të subvencionimit të përkohshëm për punësim, ekonomi e përkujdesit, luftimin e diskriminimit në punë dhe krijimin e mjedisit të sigurtë, etj.)
Në përmbyllje, Udhërrëfyesi duhet të kushtojë vëmendje formulimit të veprimeve konkrete mbledhjes dhe raportimit të të dhënave, krijimit të sistemeve për menaxhimin e informacionit me të dhëna të detajuara gjinore, por jo vetëm, të cilat duhet të mblidhen dhe të dorëzohen nga të gjithë aktorët, publikë dhe privatë, në përputhje me metodologjitë dhe kërkesat për të dhënat sipas investimeve të kryera. Kjo kërkon dhe përllogaritjen e kostos reale për sistemet e informacionit dhe aktivitetet që ndërlidhen me krijimin, funksionimin, përdorimin dhe shfrytëzimin e tyre.
	
	

	1.CEE Bankwatch Network & 2.Youth Ecological and Security Zone –EcoZ
	Dokumenti fokusohet shumë në tranzicionin energjetik, ndërsa hapat lidhur me fuqinë punëtore janë shumë të paktë dhe shumë të përgjithshëm, dhe nuk ka hapa specifikë që lidhen me rizhvillimin e komunitetit. Hapat që lidhen me rehabilitimin mjedisor përmenden vetëm si afatgjatë, megjithëse ata mund të ndihmojnë në sigurimin e sipërfaqeve tokësore me ndikim të ulët për zhvillimin e energjisë diellore ose termike diellore
	Refuzohet
	Udhërrëfyesi për Tranzicion të Drejtë i adreson tashmë këto shqetësime përmes masave konkrete:
Mbrojtja e punëtorëve: Kemi vendosur parimin "punë së pari”, i cili obligon që programet e rikualifikimit të jenë funksionale para se të mbyllen kapacitetet e linjitit.
KEK është në proces të hartimit të Strategjisë Afatgjatë të Tranzicionit të Gjelbër dhe Dekarbonizimit, për të garantuar tranzicionin e drejtë, me fokus në punëtorët e ndërmarrjes.
Rehabilitimi i menjëhershëm: Projekti Solar4Kosovo (100 MW) është prova që toka e rehabilituar (deponitë e hirit) po përdoret menjëherë për energji diellore, dhe nuk është vetëm plan afatgjatë.
Afate të qarta: Sipas Tabelës 9, rehabilitimi mjedisor parashihet të fillojë në periudhën 2026–2032, që do të thotë se hapat praktikë nisin tani dhe nuk lihen për pas vitit 2033.
Për këto arsye, vlerësojmë se dokumenti është mjaftueshëm specifik dhe i balancuar.

	
	Pjesëmarrja efektive e njerëzve të prekur në vendimmarrje dhe në krijimin e vizionit për të ardhmen e tyre është kyçe për suksesin e një tranzicioni të drejtë. Megjithatë, kjo nuk është përfshirë në këtë Udhërrëfyes.
	Refuzohet
	Udhërrëfyesi e integron pjesëmarrjen efektive në tri nivele: si parim udhëheqës të vizionit, si detyrim institucional për konsultime të dokumentuara dhe si masë konkrete për parandalimin e dështimit të projektit në tabelën e rreziqeve. Dokumenti parashikon që asnjë masë e tranzicionit të mos merret pa dialogun paraprak me punëtorët dhe komunitetet

	
	Një nga çështjet që duhet shmangur për të krijuar një tranzicion të suksesshëm dhe të drejtë është dominimi i procesit nga kompania ekzistuese e energjisë. Procesi duhet të përfshijë të gjithë komunitetin, jo vetëm ata që janë të lidhur me kompaninë.
	Refuzohet
	Kapitulli 5.1.3 i Udhërrëfyesit ia lë udhëheqjen e procesit Këshillit Kombëtar për Ndryshime Klimatike dhe jo KEK-ut, duke garantuar balancë institucionesh. Dokumenti i obligon institucionet për konsultime të strukturuara me shoqërinë civile dhe komunat, ndërsa Tabela 3 parashikon masa specifike për diversifikimin e ekonomisë lokale përtej sektorit të thengjillit. Prandaj, korniza e udhërrefyesit është dizajnuar pikërisht për të parandaluar dominimin e një korporate dhe për të siguruar gjithëpërfshirjen e komunitetit.

	
	Dokumenti shpesh përdor fjalët “gradual”, “afatgjatë” dhe “më tej”, të cilat mund të interpretohen sipas dëshirës së lexuesit. Ka një afat kohor në fund, por ai është mjaft i përgjithshëm (afatgjatë = çdo kohë përtej vitit 2033), prandaj ende është e vështirë të kuptohet se çfarë kanë nënkuptuar autorët me këto terma.
	Refuzohet
	Përdorimi i këtyre termave në Udhërrëfyes nuk synon paqartesi per lexuesin, por pasqyron natyrën komplekse të një tranzicioni që nuk mund të jetë i menjëhershëm. Megjithatë, duke qenë se çdo term është i shoqëruar me Indikatorët kyç të performancës (KPI), me pikë fillestare dhe caqe  dhe Tabelën 9 Masat kryesore të tranzicionit të drejtë, konsiderojmë se dokumenti ofron transparencë të plotë mbi atë se çfarë pritet të ndodhë dhe kur.

	
	Diskutimet aktuale për gazifikimin e thëngjillit nuk janë në përputhje me një tranzicion të drejtë, i cili duhet të bazohet në largimin nga lëndët djegëse fosile, as me parimin e zhvillimit të qëndrueshëm, pasi gazifikimi i thëngjillit është i paprovuar, i shtrenjtë, me intensitet të lartë të karbonit dhe mund të ndotë ujërat nëntokësore.
Nevojitet një koordinim ndërinstitucional për të siguruar që Kosova të fokusohet në largimin nga të gjitha lëndët djegëse fosile.
	Pranohet pjesërisht
	Ky Udhërrëfyes rikonfirmon angazhimin e Kosovës për largimin gradual nga lëndët djegëse fosile në përputhje me AGjBP. Gazifikimi i thëngjillit nuk është pjesë e planeve investive të këtij dokumenti, i cili fokusohet ekskluzivisht në BRE, efiçiencë dhe modernizim mjedisor. Detajet mbi transformimin social dhe diversifikimin ekonomik përtej sektorit të energjisë do të trajtohen në mënyrë specifike përmes Strategjisë së Dekarbonizimit të KEK-ut dhe planeve të zhvillimit lokal. Lidhur me shfrytëzimin e qymyrit me ndikim më të ulët mjedisor nëpërmjet teknologjive të gazifikimit (gazifikimi i qymyrit / IGCC), kjo zgjidhje është aktualisht në fazën e studimit të parafizibilitetit.

	
	Dokumenti përshkruan një tranzicion gradual ekonomik dhe energjetik, por përveç energjisë së ripërtëritshme, nuk i shqyrton në mënyrë të thelluar mundësitë e tjera të zhvillimit të qëndrueshëm për rajonet e prekura, dhe as nuk jep detaje se si synon të krijojë një transformim social.
	Refuzohet
	Udhërrëfyesi për Tranzicion të Drejtë parashikon masa konkrete për diversifikimin ekonomik të rajoneve të prekura përmes ripërdorimit të zonave industriale për biznese të reja. Transformimi social detajohet përmes parimit "punë së pari", që obligon funksionalizimin e programeve të rikualifikimit dhe punësimit para mbylljes së kapaciteteve, shoqëruar me caqe të matshme për barazinë gjinore dhe mbrojtjen sociale. Dokumenti integron një kornizë të qartë financiare dhe indikatorë të performancës (Tabelat 7 dhe 9) që garantojnë një transformim të planifikuar shoqëror dhe zhvillim të qëndrueshëm rajonal

	
	Dokumentet duhet, të paktën, të bazohen në numrin e saktë të të punësuarve, duke përfshirë një ndarje sipas moshës, nivelit të arsimimit, viteve që kanë punuar në kompani, sektorit në të cilin kanë qenë pjesë (miniera, prodhim energjie), si dhe pozitës brenda saj (procesi dhe cilën pjesë të procesit, menaxhmenti, stafi mbështetës, etj.).
	Refuzohet
	Dokumenti e trajton këtë si një masë aktive të zbatimit dhe jo si një parakusht të përfunduar strategjik. Suksesi lidhet jo me statistikat aktuale, por me rezultatin e ardhshëm: zhvillimin e një fuqie punëtore të kualifikuar përmes reformave në arsim profesional dhe rikualifikim. Dokumentimi i fuqisë punëtore të prekur dhe përgatitja e programeve për trajnim e rikualifikim, me qëllim ruajtjen dhe krijimin e mundësive të reja të punësimit, paradshihet ne kuader te masave sociale te planifikuara ne fazen afatmesme.

	
	Tabela 1 ofron të dhëna për vitin 2024 mbi kapacitetin e instaluar të energjisë diellore, ndërsa Tabela 2 paraqet të dhëna të ndryshme, më të përditësuara, por pa e specifikuar burimin ose prejardhjen e këtyre të dhënave.
	Pranohet pjesërisht 
	Tabela 1, ofron të dhëna për vitin 2024 mbi kapacitetin e instaluar të energjisë diellore, pranohet dhe korigjohet me burim Raportin vjetor 2025  të ZRRE-së (publikuar në Maj 2026),  26.002 MW.
Tabela 2 Kapacitetet e instaluara të prodhimit të energjisë elektrike te dhënat janë marë nga raportet e KEK dhe ZRRE

	
	Faqe 12 – Tabela 1: Emetimet e NOx nga termocentralet në raport me kufirin e përcaktuar në NERP 2.73 herë mbi kufirin e lejuar Komuniteti i Energjisë, 2023,
Këto të dhëna janë tashmë mjaft të vjetruara, pasi tani janë në dispozicion të dhënat për vitin 2025, të cilat tregojnë se emetimet e NOx janë 2.7 herë mbi kufirin e lejuar.
	Refuzohet
	Mbeten të dhënat për vitin referent 2023.

	
	Strategjia e Energjisë përcaktonte se: “Njëra nga njësitë e Kosovës A do të rehabilitohet deri në fund të vitit 2024, ndërsa vendimi për rehabilitimin ose nxjerrjen nga përdorimi të njësisë së dytë do të merret më së voni gjatë vitit 2024.” Më pas, njësia ose njësitë e Kosovës A do të shërbenin si rezervë strategjike. Gjithashtu, ishte planifikuar që njëra nga njësitë të mbyllej në vitin 2026, pasi një ose dy njësitë e tjera të modernizoheshin.
Aktualisht, njëra njësi është në proces rehabilitimi, por asnjë njësi nuk është mbyllur. Po ashtu, mbetet e paqartë se cili është vendimi lidhur me njësinë e tretë, për të cilën ishte paraparë që vendimi të merrej gjatë vitit 2024. Duke pasur parasysh se edhe njësia më e re e Kosovës A tashmë është mbi 50 vjeç, koha për funksionimin e saj po shteron dhe procesi i mbylljes së termocentralit nuk mund të mbetet thjesht "gradual".
Sa i përket përdorimit të energjisë elektrike për ngrohje, problemi nuk është përdorimi i energjisë elektrike në vetvete, por përdorimi i ngrohësve elektrikë me rezistencë, të cilët janë joefikasë, në vend të pompave të nxehtësisë, të cilat përbëjnë një alternativë shumë më efikase.
Rekomandime:
· Të përcaktohet një afat kohor i përditësuar për rehabilitimin dhe mbylljen e njësive të Kosovës A. 
· Të riformulohet teksti për të sqaruar se pompat e nxehtësisë përbëjnë një zgjidhje të preferuar për ngrohje, ndërsa eliminimi gradual duhet të zbatohet vetëm për ngrohësit elektrikë tradicionalë me rezistencë.
	Refuzohet
	Udhërrëfyesi per Tranzicion të Drejtë i ka integruar tashmë rekomandimet tuaja: ai ofron një plan të detajuar investimesh për njësitë e TC "Kosova A" (Tabela 4 dhe 9) dhe promovon veçanërisht pompat termike si mjet për efiçiencë të energjisë. Rrjedhimisht, kërkesa për riformulim apo specifikim të afateve konsiderohet e përmbushur brenda kornizës aktuale të dokumentit.

	
	Ne pajtohemi se ngrohja qendrore mund të luajë një rol kyç në një sistem ngrohjeje efikas dhe modern. Por sistemet duhet të jenë ose gjeotermale, ose me temperaturë të ulët të bazuara në pompa nxehtësie dhe burime të ripërtëritshme, në mënyrë që të jenë të qëndrueshme dhe të përshtatshme për të ardhmen. Termi “teknologji me emetime të ulëta” është shumë i paqartë dhe përfshin teknologji jo të qëndrueshme, si mikro-CHP që funksionojnë me gaz fosil.
Rekomandojme të zëvendësohet “dhe teknologji me emetime të ulëta” me “dhe pompa të mëdha të nxehtësisë”.
	Refuzohet
	Riformulimi i kërkuar nuk është i domosdoshëm, pasi Kapitulli 5 dhe Tabela 7 e lidhin qartë zhvillimin e sistemeve të ngrohjes qendrore me burimet e ripërtëritshme të energjisë dhe promovojnë në mënyrë specifike përdorimin e pompave termike. Udhërrëfyesi siguron një tranzicion drejt teknologjive të qëndrueshme, pa nevojën e përjashtimit të terminologjisë që lehtëson përshtatjen me standardet teknike të së ardhmes


	
	F.16: “Pritet zgjerimi i kapaciteteve nga era dhe dielli, drejt një objektivi kumulativ prej rreth 1,600 MW nga burimet e ripërtëritshme të energjisë (BRE) deri në vitin 2031.”
Plani dhjetëvjeçar i zhvillimit të rrjetit nga KOSTT tregon se tashmë në vitin 2023 ka pasur kërkesa për lidhje në rrjet për 5 GW kapacitete diellore dhe të erës, dhe është realiste që kjo shifër tashmë të jetë rritur.
Ekziston hapësirë që planet të jenë më ambicioze, në mënyrë që të mundësohet dekomisionimi më i shpejtë i të paktën njësisë Kosova A, dhe kjo duhet të pasqyrohet në këtë dokument, i cili mund dhe duhet të jetë më ambicioz se Strategjia e Energjisë.
	Refuzohet 
	Integrimi i burimeve të ripërtëritshme është i mundshëm vetëm nëse ekziston një infrastrukturë adekuate e transmisionit dhe shpërndarjes. Integrimi i një sasie të konsiderueshme të gjenerimit të burimeve të ripërtëritshme variabile kërkon rrjete fleksibile, pajisje moderne të rrjetit dhe zgjidhje të mençura të kontrollit të rrjetit. Sasia e kapacitetit variabil të BRE-ve që rrjeti është në gjendje të trajtojë/integrojë- është një tregues i objektivit 1.2 të Strategjise së Energjisë, e i cili per vitin 2031 pritet të arrijë në 2000MW.

	
	f. 17: Termocentrali “Kosova B” (njësitë B1 dhe B2) do të modernizohet për të përmbushur standardet e detyrueshme të Direktivës për Emetimet Industriale: parashihet instalimi i elektrofiltrav, ulja e emetimeve të oksideve të azotit (NOx) nën 200 mg/Nm³ dhe instalimi i pajisjeve për desulfurizimin e gazrave të tymit (FGD) për të ulur emetimet e dioksidit të sulfurit (SO₂) në 200 mg/Nm³.
Megjithatë, lind pyetja: kur do të ndodhë kjo realisht? Një grant prej 76.4 milionë eurosh nga Instrumenti i Asistencës së Para-Aderimit II (IPA II) i Komisionit Evropian është nënshkruar që në nëntor 2019. Pse ka pasur një vonesë kaq të madhe?
Të përfshihen afate kohore të reja dhe realiste, si dhe të shpjegohet arsyeja e kësaj vonese.
	Refuzohet
	Nuk ka nevojë për ndryshime shtesë në tekstin e Udhërrëfyesit, pasi ai tashmë përmban afatet e përditësuara (2026-2032) dhe strukturën e koston e financimit. Shpjegimi i vonesave historike të vitit 2019 nuk është objekt i këtij dokumenti strategjik, i cili është i orientuar drejt veprimeve të ardhshme dhe sigurimit të rezultateve të matshme (KPI) për përmbushjen e standardeve mjedisore.

	
	f.17 Për termocentralin “Kosova A”, qasja është një dalje e fazuar: njësitë më të vjetra do të dalin nga prodhimi aktiv, ndërsa njësia më e re (A3) do të modernizohet dhe do të kalojë në modalitet rezervë strategjike, e disponueshme vetëm gjatë sezonit me kërkesë të lartë për ngrohje ose në raste krize. Reduktimi i mëtejshëm i kapaciteteve të njësive të mbetura të “Kosova A” deri në pikën ku ato mbeten si rezervë strategjike do të bëhet pas sigurimit të kapacitetit bazë zëvendësues dhe rezervës së mjaftueshme nga burimet e ripërtëritshme të energjisë (BRE) dhe sistemet e ruajtjes së energjisë (BESS), në mënyrë që siguria e furnizimit të mos rrezikohet në asnjë moment. Tabela e indikatorëve (Kapitulli 7) e lidh këtë sekuencë me afate kohore të matshme.
Afatet kohore në Kapitullin 7 nuk janë mjaftueshëm të qarta, pasi nuk i mbulojnë secilën njësi veç e veç dhe përfaqësojnë vonesa të konsiderueshme dhe të pajustifikuara në krahasim me Strategjinë e Energjisë.
Të përfshihen vite të sakta për secilën njësi, duke marrë parasysh se prodhimi i energjisë nga thëngjilli do të bëhet gjithnjë e më jorentabël në vitet në vijim, pasi Kosova në mënyrë të pashmangshme do të duhet të zbatojë çmimin e karbonit, më së voni me anëtarësimin në BE, por me shumë gjasë edhe më herët, në kuadër të Traktatit të Komunitetit të Energjisë.
	Refuzohet
	Ky udhërrëfyes ofron nivelin e duhur të detajeve për një dokument strategjik, duke i lënë specifikat teknike të njësive dokumenteve operative të KEK-ut. Ai integron sigurinë e furnizimit, përgatitjen për taksën e karbonit dhe caqe të matshme (KPI) që garantojnë mbylljen e fazuar të njësive të TC "Kosova A" pa rrezikuar sistemin.

	
	f.17 Hapat konkretë, afatet kohore dhe investimet për këtë sekuencë janë të detajuara në Strategjinë Afatgjatë të Tranzicionit të Gjelbër dhe Dekarbonizimit të KEK-ut, e cila operacionalizon dekarbonizimin e parashikuar në këtë Udhërrëfyes në nivel korporativ.
A është ky dokument i disponueshëm publikisht? Duhet të jetë. Rekomandimi;  Përfshini një link për dokumentin në tekst, në fusnota ose në referenca.

	Refuzohet 
	Dokumenti është duke u draftuar.  

	
	f.18 d. Objektivi specifik: Përmirësimi i efiçiencës së energjisë në ndërtesa Ne pajtohemi me këtë objektiv, pasi është kyç për qëndrueshmërinë e sistemit energjetik. Megjithatë, këtu nuk bëhet lidhje me faktin se rinovimi i ndërtesave është proces intensiv në punë dhe, nëse planifikohet së bashku me këtë udhërrëfyes, do të ofronte mundësi punësimi për absorbimin e fuqisë punëtore pas rikualifikimit, ashtu siç mund të bëjnë edhe instalimi i paneleve solare në amvisëri dhe pompave të nxehtësisë.
Rekomandim:
Bëni lidhjen midis efiçiencës së energjisë, energjisë solare në amvisëri, pompave të nxehtësisë dhe rikualifikimit/mundësive të punësimit.
	Refuzohet
	Rekomandimi për të bërë lidhjen midis efiçiencës dhe punësimit është i panevojshëm, pasi Udhërrëfyesi përmes Tabelës 3 dhe Tabelës 6, e ka përcaktuar efiçiencën dhe renovimin e ndërtesave si një nga fushat kryesore për punësimin e fuqisë punëtore që do të rikualifikohet gjatë procesit të tranzicionit.

	
	Çdo masë tranzicioni duhet të nisë nga ky realitet konkret: dalja nga linjiti nuk mund të paraprijë krijimin e alternativave të qëndrueshme të punësimit. Parimi udhëzues është “punët së pari”: vendet e reja të punës dhe programet e rikualifikimit duhet të jenë operacionale para nxjerrjes nga prodhimi të kapaciteteve me linjit.
Kjo paraqitet si një qëndrim parimor dhe është e qartë se vendet e reja të punës dhe programet e trajnimit duhet të jenë të disponueshme sa më shpejt. Megjithatë, një lidhje kaq e rreptë midis këtyre dy proceseve nuk është në përputhje me logjikën e sektorit energjetik evropian apo me situatën ekzistuese teknologjike, dhe as procesi nuk është aq “ose gjithçka ose asgjë”. Njësia më e re në Kosovën A është 50 vjeç. Në një moment, impianti do të kërkojë zëvendësim aq të madh të pajisjeve për të vazhduar funksionimin saqë nuk do të jetë më ekonomik. Kjo nuk është një pikë e largët në të ardhmen; mund të ndodhë në çdo moment. Në realitet, një pjesë e punëtorëve gjithsesi arrijnë moshën e pensionimit, prandaj çelësi është të menaxhohet ky proces në mënyrë që ata që dalin në pension ose pranojnë largime vullnetare të mbështeten, ndërsa ata që dëshirojnë të qëndrojnë të mbahen për aq kohë sa është e mundur, të zhvendosen aty ku nevojiten dhe të rikualifikohen për momentin kur puna e tyre nuk ka më kuptim ekonomik.
Për më tepër, dekomisionimi i termocentraleve me thëngjill dhe rehabilitimi i zonave industriale është gjithashtu proces intensiv pune, kështu që edhe kur njësitë mbyllen, kjo nuk nënkupton domosdoshmërisht largim të menjëhershëm të punëtorëve.
Ky qëndrim duhet të rishikohet duke u bazuar në një qasje më të fazuar. Duhet të shkëputet mbyllja e njësive individuale nga afatet për trajnim dhe punësim dhe të merret parasysh se si punëtorët mund të riorganizohen brenda KEK-ut. Gjithashtu, duhet të merret në konsideratë vendosja e një moratoriumi për punësime të reja në KEK.
	Refuzohet
	Nuk pajtohemi me kërkesën për të shkëputur mbylljen e njësive nga sigurimi i punësimit, pasi Kapitulli 5.1.2 dhe Tabela 8 e konsiderojnë këtë lidhje si masën kryesore zbutëse ndaj rreziqeve sociale dhe energjetike. Çdo rishikim që do të dobësonte parimin "punë së pari" do të binte ndesh me vizionin e dokumentit për një tranzicion të drejtë dhe gjithëpërfshirës

	
	f.18 Tabela 3. Instrumentet e tranzicionit të drejtë për punëtorët dhe komunitetet
Programet e rikualifikimit dhe të krijimit të vendeve të reja të punës duhet të ofrojnë një larmi më të madhe mundësish jashtë sistemit energjetik ose sektorit të shërbimeve energjetike. Një nga elementet kyçe që duhet të ndodhë në rajonet e varura nga thëngjilli është diversifikimi i ekonomisë, prandaj do të ishte mirë të përfshiheshin mundësi punësimi në ekoturizëm, menaxhimin e mbeturinave, menaxhimin e ujërave të ndotura, transportin publik, vendet e punës në energjinë e ripërtëritshme, etj.
Të përfshihen sektorë shtesë në programet e rikualifikimit, në veçanti vendet e gjelbra të punës në bujqësi, ekoturizëm, menaxhimin e mbeturinave, menaxhimin e ujërave të ndotura, transportin publik (hekurudhor dhe urban), etj.
	Refuzohet
	Nuk është e nevojshme të listohet çdo sektor individualisht në këtë dokument, pasi termat "diversifikim ekonomik" dhe "shërbime të gjelbra" tashmë krijojnë bazën ligjore dhe strategjike për të gjithë sektorët e përmendur në koment. Udhërrëfyesi siguron kornizën financiare dhe institucionale, ndërsa specifikat sektoriale do të adresohen përmes planeve operative dhe udhërrëfyesve socio-ekonomikë rajonalë të paraparë në Tabelën 3.

	
	f. 18-19 Duke pasur parasysh rolin qendror të KEK-ut, transformimi gradual i kësaj ndërmarrjeje është një element kyç i tranzicionit në nivel kombëtar. Strategjia e KEK-ut do të përcaktojë rrugën e transformimit gradual: diversifikimin e aktiviteteve, zhvillimin e kapaciteteve të reja nga burimet e ripërtëritshme të energjisë (BRE), identifikimin e mundësive të reja të biznesit dhe transformimin gradual të kapaciteteve ekzistuese të bazuara në linjit, me qëllim ruajtjen e sigurisë së furnizimit.
KEK-u është padyshim shumë i rëndësishëm në këtë proces, por është një kompani që ka interesa të veta për të vazhduar operimin dhe për të minimizuar kostot e saj. Nuk mund të lejohet që ajo të drejtojë të gjithë procesin. Për më tepër, përvojat e Bashkimit Evropian me tranzicionin e drejtë tregojnë se procesi ka qenë më i suksesshëm aty ku është udhëhequr nga komuniteti (shembulli i Koninit në Wielkopolskën Lindore). Duhet të jetë qeveria ajo që përcakton parametrat e procesit. Megjithatë, autoritetet lokale duhet të marrin një rol udhëheqës, pasi duhet të transformohen të gjithë komunitetet, jo vetëm KEK-u. Për më tepër, transformimi i komunitetit nuk është mandat i KEK-ut, dhe pikërisht kjo është thelbi i procesit të tranzicionit të drejtë – transformimi i komuniteteve, jo vetëm i sektorit të energjisë.
	Refuzohet
	Udhërrëfyesi  për Tranzicion të Drejtë tashmë e ka vendosur fuqinë vendimmarrëse tek Këshilli Kombëtar për Ndryshime Klimatike, ka mandatuar përfshirjen e komunave dhe ka zgjeruar objektivin nga një transformim thjesht energjetik në një transformim të plotë socio-ekonomik të komuniteteve.

	
	f. 19 Një dimension i veçantë i tranzicionit të drejtë është barazia gjinore. Në përputhje me Strategjinë e Energjisë, synohet që deri në vitin 2031 të paktën 25% e të punësuarve në sektorin e energjisë të jenë gra, përmes programeve të dedikuara të arsimit, trajnimit dhe punësimit, me mbështetjen e partnerëve si UN Women. Vëmendje e veçantë do t’u kushtohet gjithashtu të rinjve dhe grupeve të margjinalizuara, për të siguruar që tranzicioni të mos riprodhojë pabarazitë ekzistuese.
Synimi për të arritur 25% gra në sektorin e energjisë përmes ofrimit të programeve të dedikuara të arsimit, trajnimit dhe punësimit mund të krijojë njëanshmëri të padëshirueshme gjinore, e cila nuk do të kontribuonte as në barazinë gjinore në rajon dhe as në një mjedis më të mirë pune për gratë në sektorin e energjisë. Një alternativë shumë më e mirë për këtë dokument do të ishte synimi për të siguruar mundësi të barabarta si për arsimim ashtu edhe për punësim në sektorët energjetikë dhe joenergjetikë. Kjo do të kontribuonte shumë më tepër në tranzicionin e drejtë të rajonit, nëse më shumë gra do të punësoheshin në çfarëdo sektori që tani, sesa të pritej që ato të trajnoheshin ose ritrajnoheshin posaçërisht për sektorin e energjisë, veçanërisht duke pasur parasysh se trajnimi për këtë sektor nuk është as i lehtë dhe as i shpejtë.
Objektivi duhet të jetë rritja e punësimit të grave nga rajonet e varura nga thëngjilli në çdo sektor, duke synuar kryesisht sektorët joenergjetikë. Ky tregues duhet të lidhet me disponueshmërinë e profileve në pjesën femërore të fuqisë punëtore. Në rast se nuk ka fuqi punëtore të kualifikuar, duhet t’u jepet përparësi zhvillimit të aktiviteteve të punës që nuk kërkojnë trajnim të konsiderueshëm. Disa nga këto aktivitete lidhen me bujqësinë, kujdesin për fëmijët dhe të moshuarit, si dhe sektorë të ngjashëm ku tashmë ka mungesë të stafit dhe nevojë për punonjës.
	Refuzohet
	Udhërrëfyesi për tranzicion të Drejtë nuk pajtohet me kufizimin e mundësive të grave vetëm në sektorë me kërkesa të ulëta kualifikimi. Duke mbajtur objektivin prej 25% në sektorin e energjisë, dokumenti siguron që gratë të jenë pjesë e transformimit teknologjik dhe ekonomik të vendit, ndërkohë që korniza e diversifikimit ekonomik (Tabela 3) tashmë u mundëson atyre qasje në një gamë të gjerë sektorësh të tjerë

	
	f.19 5.1.3 Qeverisja dhe korniza institucionale
Ndërsa është e qartë se Këshilli Kombëtar për Ndryshimet Klimatike do të udhëheqë procesin, është shumë e rëndësishme të përcaktohet se kush do të marrë vendimet, cilat institucione do të konsultohen gjatë marrjes së vendimeve dhe si do të përfshihen aktorët jo-shtetërorë në proces.
Struktura e qeverisjes duhet të vendoset në mënyrë të tillë që t’i lejojë këtij organi të marrë vendime ekzekutive dhe të sigurojë që secili anëtar të përmbushë rolin e tij në proces.
Një strukturë qeverisjeje me një përcaktim të qartë se kush vendos, si do të konsultohen aktorët shtetërorë dhe jo-shtetërorë, si dhe me role të qarta në proces, duhet të shtohet në udhërrëfyes, përndryshe rreziku që dokumenti të mos jetë i zbatueshëm do të mbetet jashtëzakonisht i lartë.
	Refuzohet
	Ky dokument ofron nivelin e duhur të detajeve për një dokument strategjik kombëtar, duke ankoruar qeverisjen në ligjet ekzistuese dhe duke mandatuar konsultimet me shoqërinë civile dhe sindikatat. Pasi që detajimi i procedurave standarde operative është listuar si veprim prioritar në fazën afatshkurtër (Tabela 5), kërkesa për t'i shtuar këto detaje operacionale në këtë fazë strategjike konsiderohet e panevojshme.

	
	f.20 Tabela 4. Kostot indikative dhe struktura e financimit sipas fushave të investimit
Një përmendje e përgjithshme e “tranzicionit të drejtë për punëtorët dhe komunitetet” si fushë investimi e humb qëllimin e dokumentit. Ky është aspekti kryesor që siguron se dokumenti po e arrin vizionin dhe parimet e përcaktuara në kapitujt e mëparshëm. Tabela duhet të përfshijë masa të ndara që mbulojnë të paktën krijimin e bazës fillestare me të gjitha informacionet e nevojshme për fuqinë punëtore, duke përfshirë moshën, ciklet e pensionimit, arsimin dhe kualifikimet e tjera, si dhe preferencat për rikualifikim. Po ashtu duhet të përfshijë analiza socio-ekonomike të rajonit, duke përfshirë ndarjen e fuqisë punëtore sipas moshës dhe gjinisë, shkallën e punësimit, profilet e fuqisë punëtore të disponueshme për punësim dhe industritë ekzistuese. Për më tepër, duhet të përfshihen analiza të potencialit për zhvillimin e sektorëve të tjerë joenergjetikë, si dhe përcaktimi i numrit dhe fushëveprimit të programeve të rikualifikimit. Gjithashtu, është e nevojshme të parashihet zhvillimi i ndërmarrjeve të vogla dhe të mesme (NVM) në rajonet e varura nga thëngjilli për të rritur mundësitë e punësimit për punëtorët.
	Refuzohet
	Kërkesat tuaja janë tashmë të integruara si veprime operacionale në Tabelat 5, 6 dhe 9, Udhërrëfyesi siguron që asnjë e dhënë apo analizë e nevojshme të mos mungojë gjatë fazës së zbatimit, duke mbajtur njëkohësisht qartësinë e kornizës financiare kombëtare

	
	f.22 Tabela 5
Tabela nuk përfshin një komponent të komunikimit gjatë fazës afatshkurtër, i cili do të synonte lehtësimin e zbatimit në fazën afatmesme. Shtimi i një komponenti të mirëstrukturuar të komunikimit, i cili do të sigurojë që qytetarët të jenë të njohur me procesin dhe me qëllimin e tij për riformësimin e ekonomisë së rajoneve të varura nga thëngjilli (në vend të thjesht mbylljes së termocentraleve), do të ishte një ndihmë e madhe për zbatimin në afatmesëm dhe afatgjatë.
Informimi i publikut për atë që pritet të ndodhë do të sigurojë një pranim më të madh nga qytetarët dhe do të parandalojë protesta pas njoftimeve për mbyllje (siç është parë në Bosnjë dhe Hercegovinë dhe Bullgari). Ky komponent komunikimi duhet të përfshijë të paktën debate të dedikuara televizive, thirrje për ide nga qytetarët dhe bizneset e vogla për rizhvillimin e rajoneve, si dhe diskutime në nivel lokal me qytetarët për t’i informuar dhe për të dëgjuar shqetësimet e tyre.
Zbatimi i kësaj mase në fazat e hershme do të zvogëlonte rrezikun e moderuar të mungesës së përfshirjes dhe mbështetjes së komuniteteve dhe punëtorëve, i cili është identifikuar në Tabelën 8 në faqet 24 dhe 25.
	Refuzohet
	Komunikimi dhe informimi i publikut nuk mungojnë, por janë të integruara si parime thelbësore udhëheqëse dhe si masa zbutëse të rrezikut brenda të gjithë strukturës së dokumentit. komunikimi transparent dhe konsultimet e hershme janë tashmë detyrime të pashmangshme të integruara në regjistrin e rreziqeve dhe në parimet udhëheqëse të dokumentit. Çdo masë e listuar në Tabelën 9 (si rikualifikimi apo BRE-të) e përfshin komunikimin si parakusht të zbatimit të saj.

	
	f.22 Tabela 6
Tabela nuk përfshin një komponent komunikimi gjatë fazës afatmesme, i cili do të synonte lehtësimin e zbatimit në fazën afatgjatë. Shtimi i një faze të dytë të komponentit të komunikimit, i cili do të sigurojë që qytetarët të jenë të hapur ndaj procesit dhe ndaj qëllimit të tij për riformësimin e ekonomisë së rajoneve të varura nga thëngjilli (në vend të thjesht mbylljes së termocentraleve) dhe ta ndjejnë atë si përpjekje të tyre, do të ishte një ndihmë e madhe për zbatimin afatgjatë.
Duke u bazuar në atë që qytetarët kanë kontribuar në fazën afatshkurtër, do të sigurohet që ata ta shohin procesin si të tyre dhe kjo do të hapë rrugën për zbatimin e komponentit afatgjatë me më shumë lehtësi, në vend të protestave. Informimi i publikut për atë që pritet të ndodhë dhe përfshirja e tyre do të sigurojë një pranim më të madh nga qytetarët dhe do të parandalojë protesta pas njoftimeve për mbyllje (siç është parë në Bosnjë dhe Hercegovinë dhe Bullgari).
Ky komponent komunikimi duhet të vazhdojë të përfshijë të paktën debate të dedikuara televizive, thirrje për ide nga qytetarët dhe bizneset e vogla për rizhvillimin e rajoneve, si dhe diskutime në nivel lokal me qytetarët për t’i informuar dhe për të dëgjuar shqetësimet e tyre. Zbatimi i kësaj mase që në fazat e hershme do të ulte rrezikun e moderuar të mungesës së përfshirjes dhe mbështetjes së komuniteteve dhe punëtorëve, i cili është identifikuar në Tabelën 8 në faqet 24 dhe 25.
	Refuzohet
	Udhërrëfyesi garanton përfshirjen e qytetarëve përmes Këshillit Kombëtar për Ndryshime Klimatike, siguron transparencën përmes raportimit vjetor dhe e ka përcaktuar komunikimin si masë zbutëse të rrezikut për të gjithë periudhën e tranzicionit

	
	f.23 Kapacitetet e TC “Kosova B” do të vazhdojnë të operojnë si kapacitete bazë të sistemit, të modernizuara dhe të përshtatura me standardet mjedisore në fuqi, duke garantuar stabilitetin dhe sigurinë e furnizimit. Ndërkohë, kapacitetet e TC “Kosova A” do të dalin gradualisht nga prodhimi aktiv, pas sigurimit të kapaciteteve zëvendësuese, dhe do të transformohen në rezerva strategjike (...) në përputhje me zotimin për eliminimin gradual të thëngjillit deri në vitin 2050.
Viti 2050 përbën zotimin politik të Kosovës për arritjen e neutralitetit klimatik, që në praktikë nënkupton heqjen graduale të të gjitha lëndëve djegëse fosile, jo vetëm të thëngjillit. Duke pasur parasysh se sektori i energjisë elektrike është më i lehtë për t’u dekarbonizuar sesa transporti dhe industria, ai do të duhet të jetë i pari në këtë proces.
Prandaj, nuk do të jetë ekonomikisht e mundur përdorimi i thëngjillit deri afër vitit 2050 për shkak të çmimit të karbonit dhe disponueshmërisë së alternativave më të lira. Gjithashtu, është shumë e pamundur që termocentralet ekzistuese me  thëngjill të mund të funksionojnë deri në vitin 2050.
Jini më të saktë për vitet e fazës së mbylljes për secilën njësi.
	Refuzohet
	Refuzohet kërkesa për detajim të mbylljes për secilën njësi në këtë dokument, pasi kjo është kompetencë e Strategjisë Afatgjatë të KEK-ut. Udhërrëfyesi garanton një tranzicion gradual që balancon zotimin për neutralitet klimatik të vitit 2050 me nevojën kritike për të ruajtur sigurinë e furnizimit

	
	f.23 Paralelisht, do të vazhdojë zhvillimi i kapaciteteve të reja nga burimet e ripërtëritshme të energjisë (BRE), integrimi i sistemeve të ruajtjes së energjisë (BESS), zgjerimi i ngrohjes qendrore dhe investimet në efiçiencë të energjisë. Bazuar në ndërhyrjet e planifikuara, pritet të arrihen rezultatet e mëposhtme: përmirësimi i situatës mjedisore përmes rehabilitimit të zonave të mëparshme minerare dhe deponive të mbeturinave.
Ndërsa rezultatet e pritshme janë të mira dhe të dëshirueshme, mbetet e paqartë se si do të arrihen ato. Masat e listuara në seksionin 7.4 janë shumë të paqarta për të mundësuar arritjen e të gjitha këtyre rezultateve. Është e nevojshme të detajohet një masë konkrete në seksionin 7.4 për secilin prej rezultateve të listuara, duke përfshirë një afat kohor të qartë dhe indikatorë për secilën masë dhe rezultat.
	Refuzohet
	Nuk shihet i nevojshëm një detajim shtesë në këtë fazë, pasi Tabela 7 dhe Tabela 9 ofrojnë tashmë të gjithë indikatorët, afatet dhe caqet e nevojshme për të garantuar arritjen e rezultateve. 


	
	f.24   7.2 Treguesit e performancës Kapacitetet nga burimet e ripërtëritshme të energjisë (BRE) – 1200 MW deri në vitin 2032. Kjo është një vit më vonë se Strategjia e Energjisë dhe me kapacitet më të ulët. Të harmonizohet me Strategjinë e Energjisë – Kosova nuk mund të përballojë uljen e ambicieve tashmë modeste, pas një nisjeje shumë të vonshme
	Refuzohet
	Udhërrëfyesi nuk ka ulur ambiciet; ai e ka perforcuar synimin prej 1.600 MW në tekstin strategjik dhe ka paraparë masa operative që mundësojnë arritjen e deri në 2.650 MW kapacitete të instaluara.

	
	f.24 7.2 Treguesit e performancës
Baza fillestare për treguesin e grave në sektorin e energjisë është <20%, gjë që është e paqartë dhe nuk tregon nëse rritja duhet të jetë nga 1% në 25%, apo nga 19% në 25%, që përbën një dallim të rëndësishëm.
Të shtohet një numër konkret në vend të “më pak se 20%”. Përveç kësaj, të rishkruhet treguesi në përputhje me komentin nr. 20 më sipër.
	Refuzohet
	Nuk ka nevojë për ndryshimin e tekstit, pasi që Tabela 5 e mandaton mbledhjen e të dhënave të sakta në fazën e parë të zbatimit, ndërsa caku prej 25% mbetet i palëkundur si zotim strategjik për të fuqizuar gratë në sektorin e energjisë, në përputhje me vizionin e udhërrëfyesit për barazi dhe përfshirje sociale.


	
	f.24 7.2 Treguesit e performancës
Nuk ka tregues të performancës për fuqinë punëtore. Duhet të shtohet një set treguesish relevantë që tregojnë se si procesi i tranzicionit e ka përmirësuar situatën e fuqisë punëtore, duke përfshirë ndryshimet në nivelin e punësimit në rajonet e varura nga thëngjilli, numrin e punëtorëve të rikualifikuar dhe të ri-punësuar në sektorë të rinj, përfshirë sektorët joenergjetikë, si dhe shkallën e riorganizimit të brendshëm të fuqisë punëtore brenda KEK-ut dhe institucioneve të lidhura gjatë procesit të tranzicionit.


	Refuzohet
	Udhërrëfyesi, përmes Tabelave 3, 7 dhe 9, ka vendosur treguesit kryesorë të performancës për fuqinë punëtore (punësimi para reduktimit, 25% gra, caqe për trajnim). Detajimi i mëtutjeshëm i treguesve specifikë do të bëhet pas përfundimit të procesit të dokumentimit të fuqisë punëtore në fazën afatshkurtër

	
	f.24 7.2 Treguesit e performancës
Nuk ka tregues të performancës për zhvillimin e mundësive të ndryshme të punësimit, si NVM-të apo opsione të tjera. Duhet të shtohen tregues relevantë që tregojnë se sa NVM janë krijuar dhe janë funksionale, si dhe faktorë të tjerë përkatës që matin diversifikimin e mundësive të punësimit përtej sektorit të energjisë.

	Refuzohet
	Udhërrëfyesita tashmë e ka mandatuar diversifikimin ekonomik dhe mbështetjen financiare për bizneset. Përkundër pretendimit se mungon fokusi te NVM-të, Kapitulli 7.1.3 parashikon si rezultat të pritshëm "zbatimin e instrumenteve financiare gjithëpërfshirëse për biznese, punëtorë dhe komunitete të prekura". Kjo siguron kornizën e nevojshme financiare për rritjen e sektorit privat dhe NVM-ve në rajonet e varura nga thëngjilli.

	
	f.25 Rehabilitimi mjedisor dhe modernizimi i njësisë A3 të TC“Kosova B” dhe një njësie të TC “Kosova A” – KEK – 2026–2032.
Kjo paraqet një vonesë të konsiderueshme krahasuar me afatet kohore të Strategjisë së Energjisë, dhe nuk është e qartë se cila njësi do të jetë gati dhe kur.
Të jepen afate të qarta për secilën njësi dhe një shpjegim se pse punimet janë të vonuara krahasuar me afatet e Strategjisë së Energjisë.
	Refuzohet
	Detaje teknike të njësive nuk janë  paraqitur në këtë dokument, janë pjesë e Strategjisë Afatgjate të Tranzicionit të Gjelbër dhe Dekarbonizimit të KEK-ut. Udhërrëfyesi një plan zbatimi që garanton modernizimin mjedisor të njësive, pa cenuar stabilitetin energjetik të vendit

Hapat konkretë, afatet dhe investimet për këtë sekuencë detajohen në Strategjinë Afatgjate të Tranzicionit të Gjelbër dhe Dekarbonizimit të KEK-ut, e cila e operacionalizon në nivel korporate dekarbonizimin e parashtruar në këtë udhërrëfyes.


	
	f.25  Reduktimi gradual i prodhimit në njësitë e TPP “Kosova A”, me synimin që ato të mbeten si rezervë strategjike – nga viti 2028 e tutje. Kjo përfaqëson një vonesë të konsiderueshme krahasuar me afatet e Strategjisë së Energjisë (p.sh. mbyllja e një njësie në vitin 2026), dhe nuk është e qartë se cila njësi do të jetë gati dhe kur.
Të jepen afate të qarta për secilën njësi, me vitin e saktë kur secila njësi fillon të funksionojë si rezervë strategjike, si dhe një shpjegim për arsyen e vonesës krahasuar me afatet kohore të Strategjisë së Energjisë
	Refuzohet
	Dokumenti tashmë ofron kornizën financiare dhe masat e zbatimit (Tabela 9) që garantojnë mbylljen e fazuar të njësive të TC "Kosova A" në përputhje me kapacitetet e reja të gjelbra. Detajet teknike për secilën njësi mbeten kompetencë e Strategjisë së KEK-ut, e cila e plotëson këtë udhërrëfyes


	
	f.25 Tranzicioni i drejtë për punëtorët (rikualifikimi, skemat e daljes, diversifikimi)
Objektivi “punësimi para reduktimit të kapaciteteve” është shumë i paqartë. Duhet të qartësohet objektivi dhe të shtohen të paktën tregues që lidhen me rikualifikimin, skemat e daljes dhe diversifikimin. Gjithashtu rekomandohet të shtohen edhe tregues që lidhen me zhvillimin e NVM-ve në kuadër të kësaj mase, megjithatë do të ishte më e përshtatshme që kjo të trajtohej si masë e veçantë.

	Refuzohet
	Parimi "punë së pari" është i vendosur mirë në tekstin strategjik (Kapitulli 5.1.2) dhe instrumentet për rikualifikim, diversifikim dhe mbështetje për bizneset janë tashmë pjesë përbërëse e dokumentit. Detajimi i mëtutjeshëm i treguesve do të bëhet në nivel operativ, siç parashihet në Kapitullin 7.5

	
	f.27 Referencat
Të gjitha dokumentet e listuara duhet të jenë publike dhe të përmbajnë lidhje ku mund të aksesohen. Disa dokumente kanë tashmë lidhje, gjë që është për t’u mirëpritur, por për dokumentet që janë shumë të rëndësishme për këtë dokument, si “ë8] GIZ, Analiza socio-ekonomike dhe Udhërrëfyesi i tranzicionit të drejtë për rajonin e Obiliqit (Kastriotit)” dhe “ë10] German Economic Team (GET), Modelimi për arritjen e objektivit prej mbi 35% BRE në konsumin final të energjisë; agjenda e re e politikës energjetike të Kosovës”, është veçanërisht e rëndësishme të përfshihen lidhje ku ato janë të qasshme publikisht.
Të shtohen lidhje për të gjitha dokumentet e listuara në referenca. Të gjitha këto janë financuar me fonde publike dhe duhet, rrjedhimisht, të jenë të qasshme publikisht.

	Refuzohet
	Dokumenti ofron të gjithë informacionin e nevojshme strategjik për të kuptuar rrugëtimin e tranzicionit. Transparenca dhe qasja në studimet teknike plotësuese do të sigurohet përmes mekanizmave të raportimit të Këshillit Kombëtar për Ndryshime Klimatike dhe planeve të veprimit gjatë fazës afatshkurtër të zbatimit

	INDEP
	Vlerësim i përgjithshëm i dokumentit
	Refuzohet
	Ky Udhërrëfyes shërben si kornizë kombëtare, e cila do të operacionalizohet më tej përmes dokumentit të brendshëm të KEK  "Strategjia Afatgjatë e Tranzicionit të Gjelbër dhe Dekarbonizimit të KEK-ut", duke ofruar një rrugëtim të qartë dhe të strukturuar, e jo thjesht një vizion të përgjithshëm.

	
	Standardi që duhet të plotësojë një Udhërrëfyes për Tranzicion të Drejtë
	Refuzohet
	Objektivat e këtij udhërrëfyesi janë hartuar në përputhje me konceptin e Komisionit Evropian (KE) për tranzicionin e drejtë, i cili përfshin dimensionet sociale, demografike, ekonomike, shëndetësore dhe mjedisore të kalimit drejt një ekonomie të qëndrueshme dhe të gjelbër, duke i integruar ato në kontekstin e Kosovës. Ai lidh politikat klimatike me arsimin profesional, mbrojtjen sociale dhe barazinë gjinore, duke ofruar një mekanizëm monitorues që siguron llogaridhënie.

	
	Diskrepanca kryesore ndërmjet dokumentit dhe kërkesave të tranzicionit të drejtë
	Refuzohet
	Udhërrëfyesi për Tranzicion të Drejtë i Republikës së Kosovës është një dokument strategjik kombëtar që synon transformimin e sektorit të energjisë nga varësia aktuale prej rreth 90% nga linjiti drejt një sistemi të qëndrueshëm, të dekarbonizuar dhe socialisht të balancuar. I strukturuar në tri shtylla kryesore—zhvillimi ekonomik, përgjegjësia mjedisore dhe mbrojtja sociale, dokumenti parashikon arritjen e 35% të konsumit të energjisë nga burimet e ripërtëritshme (BRE) deri në vitin 2031, duke integruar rreth 1,600 MW kapacitete të reja dhe sisteme të ruajtjes me bateri. Dokumenti vendos në qendër të procesit mbrojtjen e punëtorëve dhe komuniteteve, veçanërisht në Obiliq dhe Fushë Kosovë, përmes parimit "punë së pari" që garanton rikualifikim dhe punësim para mbylljes së kapaciteteve ekzistuese të KEK-ut. Zbatimi do të zhvillohet në tri faza nën mbikëqyrjen e Këshillit Kombëtar për Ndryshime Klimatike, duke siguruar që gjatë këtij procesi asnjë grup të mos mbetet pas.

	
	Analiza territoriale dhe socio-ekonomike mungon	

	Refuzohet
	Udhërrëfyesi tashmë e përfshin këtë analizë duke lidhur investimet me zonat e prekura (Obiliq) dhe diversifikimit (Projekti Solar4Kosovo I i KEK, Ankandi i pare solar 100 MW në Kramvik etj.). Mungesa e detajeve për punëtorët në këtë fazë nuk është mangësi, por një ndarje e duhur e përgjegjësive midis një dokumenti strategjik kombëtar dhe planeve operative të zbatimit që do të pasojnë.

	
	Punëtorët, KEK-u dhe komunitetet e prekura
	
	Refuzohet
	Dokumenti nuk është thjesht një listë parimesh, por një kornizë që përmban mekanizma specifikë të zbatimit, afate kohore dhe ndarje të qartë të përgjegjësive operative. Parimi "Punë Së Pari" është i saktësuar si rregull detyrues. Dokumenti specifikon qartë se "vendet e reja të punës dhe programet e rikualifikimit duhet të jenë funksionale para se kapacitetet me linjit të nxirren nga prodhimi". Caku i matshëm: Në Tabelën e Masave (Tabela 9), caku i saktë për këtë masë është "Punësim para reduktimit të kapaciteteve".
Siguria e furnizimit: Edhe mbyllja e njësive të caktuara të TC "Kosova A" do të bëhet vetëm pasi të sigurohet kapaciteti zëvendësues bazë dhe rezerva nga BRE, duke garantuar stabilitet social dhe energjetik.
Pretendimi se mungon një regjistër i punëtorëve është i pavend për një dokument të nivelit strategjik kombëtar, pasi ai është paraparë si hapi i parë i zbatimit:
· Periudha Afatshkurtër (2026–2028): Masa e parë në këtë fazë është pikërisht "dokumentimi i fuqisë punëtore të prekur dhe ndikimi i tranzicionit tek ta".
· Profilizimi i vazhdueshëm: Në fazën afatmesme (2029–2032), parashihet profilizimi profesional për përgatitjen e programeve të trajnimit e rikualifikimit.
· Operacionalizimi: Detajet teknike të punëtorëve do të specifikohen në Strategjinë Afatgjatë të Tranzicionit të Gjelbër dhe Dekarbonizimit të KEK-ut, e cila operacionalizon këtë Udhërrëfyes në nivel korporate.


	
	Varfëria energjetike, konsumatorët dhe drejtësia energjetike
	Refuzohet
	Ky Udhërrëfyes e trajton varfërinë energjetike si një sfidë zhvillimore komplekse, duke integruar zgjidhjet (efiçiencën, ngrohjen qendrore dhe mbrojtjen sociale) në secilin kapitull përkatës. Krijimi i një kapitulli të veçantë do të krijonte duplifikim të masave, ndërkohë që periudha  afatmesme 2026–2028 tashmë e ka bërë obligative krijimin e regjistrit dhe masave mbrojtëse si hapa të parë të zbatimit.

	
	Burimet e ripërtëritshme, efiçienca dhe energjia komunitare

	Refuzohet
	Propozimet për programe specifike në ndërtesa publike dhe banesa sociale janë plotësisht në linjë me vizionin e dokumentit dhe do të jenë pjesë e operacionalizimit të investimeve përmes FKEE-së dhe granteve të WBIF-it në fazën afatshkurtër (2026–2028), duke mos pasur nevojë për rishkrim të kornizës strategjike e cila tashmë i përmban këto parime.

	
	Qeverisja, pjesëmarrja dhe llogaridhënia
	Refuzohet
	Strukturat e propozuara (pjesëmarrja e sindikatave, komunave dhe raportimi publik) tashmë janë të integruara në mandatin e zgjeruar të Këshillit Kombëtar për Ndryshime Klimatike. Refuzimi i krijimit të një mekanizmi të ri bëhet për të siguruar që tranzicioni të ketë peshë ligjore të menjëhershme dhe të mos humbet koha në procese të gjata të themelimit të strukturave të reja administrative.

	
	Financimi dhe indikatorët
	Refuzohet
	Korniza financiare dhe indikatorët nuk janë të pabalancuar, por janë të strukturuar sipas natyrës së një dokumenti strategjik kombëtar që integron drejtësinë sociale në çdo hap të zbatimit. Ky Udhërrëfyes siguron që "drejtësia" të jetë e matshme përmes parimit "punë së pari"—ku asnjë njësi nuk mbyllet pa pasur programe funksionale rikualifikimi. Propozimet për indikatorë shtesë do të jenë pjesë e raporteve vjetore të monitorimit që ky dokument i bën obligative, duke mos pasur nevojë të mbingarkohet korniza strategjike me detaje administrative të zbatimit.

	
	Çfarë duhet të përmbajë dokumenti i rishkruar?
	Refuzohet
	Dokumenti aktual tashmë i integron në mënyrë organike të gjitha elementet e propozuara brenda një kornize strategjike që balancon vizionin me zbatimin praktik. Struktura aktuale është koherente dhe dinamike, duke siguruar që objektivat energjetike të jenë të lidhura pazgjidhshmërisht me drejtësinë sociale dhe zhvillimin territorial përmes një plani veprimi të detajuar në tri faza

	GEK
	Titulli, mandati dhe horizonti
Dokumenti i konsultimit e vendos tranzicionin deri në 2040, ndërsa drafti përdor “2033 e tutje” pa mbyllje, pika vendimmarrëse ose lidhje të qartë me 2050.
Rekomandimi: Dokumenti i konsultimit e vendos tranzicionin deri në 2040, ndërsa drafti përdor “2033 e tutje” pa mbyllje, pika vendimmarrëse ose lidhje të qartë me 2050.
	Refuzohet
	Përdorimi i termit “2033 e tutje” në Udhrëfyesin për Tranzicion të Drejtë nuk përbën mungesë qartësie, por një qasje strategjike të strukturuar në tri faza (2026–2028, 2029–2032 dhe 2033 e tutje) që siguron vazhdimësinë e procesit përtej Strategjisë së Energjisë 2022–2031 dhe lidhjen e drejtpërdrejtë me objektivin e vitit 2050 për dekarbonizim të plotë. Ky horizont kohor shoqërohet me mekanizma të qartë vendimmarrës, ku Këshilli Kombëtar për Ndryshime Klimatike (KKNK) ka mandatin për mbikëqyrjen, monitorimin vjetor dhe rishikimin dinamik të politikave bazuar në rezultatet në terren. Për më tepër, dokumenti është plotësisht i harmonizuar me Agjendën e Gjelbër për Ballkanin Perëndimor dhe parashikon pika kontrolli përmes raportimit periodik ndaj NECP-së dhe Komunitetit të Energjisë, duke garantuar që tranzicioni të mbetet një proces i planifikuar dhe i matshëm deri në arritjen e synimeve finale

	
	Statusi juridik dhe përgjegjësia
Nuk sqarohet akti i miratimit, institucioni bartës, obligimi për raportim apo cikli formal i rishikimit.
Rekomandim: Të vendoset bazë institucionale, pronar dokumenti, detyrime raportimi dhe mekanizëm rishikimi.
	Refuzohet
	Udhrëfyesi për Tranzicion të Drejtë identifikon qartë Ministrinë e Ekonomisë si institucion bartës dhe përcakton Këshillin Kombëtar për Ndryshime Klimatike (KKNK) si organin kyç për mbikëqyrjen dhe koordinimin strategjik të procesit. Dokumenti mbështetet në një kornizë të fortë ligjore dhe institucionale, duke përfshirë Ligjin për Ndryshimet Klimatike dhe Strategjinë e Energjisë 2022–2031, ndërsa faza e parë (2026–2028) parashikon specifikisht krijimin e një strukture funksionale të menaxhimit përmes zgjerimit të mandatit të KKNK-së.
Për sa i përket llogaridhënies dhe rishikimit, dokumenti obligon KKNK-në të prodhojë raporte vjetore të progresit drejt objektivave duke filluar nga viti 2026, duke siguruar një monitorim të vazhdueshëm të indikatorëve të performancës. Zbatimi cilësohet si një proces dinamik, i cili lejon rishikimin formal dhe përmirësimin e politikave bazuar në rezultatet në terren dhe ndryshimet në treg, duke siguruar që çdo përditësim të reflektohet në raportimin periodik ndaj NECP-së dhe Komunitetit të Energjisë


	
	Metodologjia
Drafti nuk paraqet metodologjinë, vitin bazë, supozimet, kufizimet ose mënyrën e validimit të të dhënave.
Rekomandim: Të publikohet Aneksi Kombëtar i të Dhënave Bazë dhe metodologjia e plotë
	Refuzohet
	Udhrëfyesi për Tranzicion të Drejtë (2026) është një kornizë strategjike e Ministrisë së Ekonomisë që synon transformimin e qëndrueshëm dhe gjithëpërfshirës të sektorit të energjisë në Kosovë përmes dekarbonizimit gradual dhe diversifikimit ekonomik. Dokumenti mbështetet në tri shtylla kryesore—zhvillimin ekonomik, përgjegjësinë mjedisore dhe mbrojtjen sociale—duke u siguruar që asnjë komunitet apo punëtor i prekur nga largimi i qymyrit të mos mbetet prapa. I harmonizuar me Strategjinë e Energjisë 2022–2031 dhe Agjendën e Gjelbër për Ballkanin Perëndimor, udhrëfyesi përcakton një rrugëtim të qartë drejt objektivit final të dekarbonizimit të plotë deri në vitin 2050.
Zbatimi i këtij plani strukturohet në tri faza kohore (2026–2028, 2029–2032 dhe 2033 e tutje), nën mbikëqyrjen e Këshillit Kombëtar për Ndryshime Klimatike (KKNK), i cili ka mandatin për koordinimin ndërinstitucional dhe monitorimin vjetor të progresit. Procesi parashikon investime strategjike në burime të ripërtëritshme (BRE), efiçiencë të energjisë dhe programe riaftësimi, të cilat do të maten përmes indikatorëve të performancës (KPI) me vit bazë 2026. Ky udhrëfyes cilësohet si një proces dinamik që lejon rishikimin e vazhdueshëm të politikave për t'iu përshtatur nevojave reale të tregut dhe mjedisit.


	
	Përputhshmëria ligjore
Referencat ndaj acquis, NECP-it, MRVA-së, NERP-it, IED-it dhe tregut janë deklarative
Rekomandim: Të përfshihet matrica: instrumenti, obligimi, statusi, boshllëku, afati, institucioni dhe masa e Udhërrëfyesit.
	Refuzohet
	Udhërrëfyesi për Tranzicion të Drejtë është konceptuar si kornizë strategjike orientuese dhe jo si analizë teknike e hollësishme. Dokumenti nuk mbetet në nivel deklarativ, sepse Plani i Zbatimit në Kapitullin 7 (Tabela 9) specifikon masat, institucionet përgjegjëse, afatet dhe caqet konkrete. Detajimi i mëtutjeshëm trajtohet përmes dokumenteve plotësuese operacionale si PKEK, sistemi MRVA dhe strategjitë sektoriale, me të cilat ky dokument siguron koherencë të plotë

	
	Skenarët
Nuk ka skenarë të krahasueshëm për energjinë, emetimet, punësimin, importet, koston dhe sigurinë.
Rekomandim: Të modelohen së paku katër skenarë: i) politika aktuale, ii) siguria e furnizimit, iii) tranzicioni i përshpejtuar dhe iv) trajektorja 2050
	Refuzohet
	Modelimi i detajuar i trajektoreve u takon Strategjisë së Energjisë dhe PKEK-së, me të cilat ky dokument është i harmonizuar. Ky udhërrëfyes përmban tashmë caqe konkrete (KPI) dhe një plan dinamik zbatimi që siguron përditësimin e masave në përputhje me zhvillimet sektoriale

	
	Siguria e furnizimit
Siguria trajtohet si parim, pa LOLE, EENS, rezervë, stres-teste, disponueshmëri të njësive ose rrezik importi.
Rekomandim: Të vendosen standarde dhe të publikohet vlerësim i përshtatshmërisë së sistemit.
	Refuzohet
	Udhërrëfyesi nuk mbetet vetëm në nivel parimesh, pasi ai përfshin masa konkrete për garantimin e sigurisë së furnizimit, si: kalimi i njësive të TC "Kosova A" në rezervë strategjike, investimet në sistemet e ruajtjes (BESS) dhe modernizimi i rrjetit përmes SCADA/EMS. Ndërsa Regjistri i Rreziqeve adreson specifikisht rrezikun e sigurisë së furnizimit gjatë largimit gradual nga linjiti, duke përcaktuar masa zbutëse dhe institucione përgjegjëse per zbatimin e tyre.

	
	Bilanci energjetik
Importet përmenden pranë prodhimit vendor, duke përzier prodhimin, tregtinë dhe kërkesën.
Rekomandim: Të ndahen qartë prodhimi vendor, importet, eksportet, humbjet, kërkesa finale dhe piku.
	Refuzohet
	Dokumenti ofron tashmë të dhëna të mjaftueshme referuese në Tabelat 1 dhe 2, duke paraqitur strukturën aktuale të prodhimitvendor dhe kapacitetet e instaluara si dhe duke u fokusuar në ndikimet sociale dhe ekonomike të tranzicionit, që është edhe qëllimi i tij parësor. Detajimi i prodhimit, tregtisë dhe humbjeve u takon dokumenteve operacionale siç është PKEK.

	
	Kapacitetet BRE
Drafti përdor disa caqe dhe shifra BRE pa përkufizime të njëjta ose vit reference të harmonizuar
Rekomandim: Të krijohet tabelë konsoliduese me kapacitet të instaluar, të lidhur, të licencuar, të kontraktuar dhe në ndërtim.
	Refuzohet
	Shifrat janë të harmonizuara me Strategjinë e Energjisë, ndërsa të dhënat bazë dhe caqet janë konsoliduar në Tabelat 2, 7 dhe 9. Detajimi i mëtutjeshëm i statusit të projekteve (licencimi, kontraktimi) është kompetencë e ZRrE-së dhe dokumenteve operacionale, duke tejkaluar fushëveprimin e këtij dokumenti strategjik.

	
	BESS dhe fleksibiliteti
BESS-i shprehet në MW pa MWh, kohëzgjatje, vendndodhje, shërbim sistemik, pronësi ose model operimi.
Rekomandim: Të prezantohet portofol fleksibiliteti: MW/MWh, demand response, agregim, treg balancues, hidro dhe rezervë.
	Refuzohet
	Ky dokument ofron qartësi të mjaftueshme për qëllimet e tij duke specifikuar targetin prej 170 MW për BESS, koston indikative (236.7 milionë USD) dhe burimet e financimit (MCC dhe Buxheti i Shtetit). Roli i këtyre sistemeve për fleksibilitet dhe balancim është adresuar qartë si mjet thelbësor për integrimin e BRE-ve dhe garantimin e sigurisë së furnizimit, ndërsa menaxhimi i rrezikut të stabilitetit të sistemit gjatë tranzicionit është paraparë specifikisht në Regjistrin e Rreziqeve.

	
	Rrjeti
Fokusi në transmision nuk mjafton për integrimin e prosumatorëve, pompave të nxehtësisë dhe BRE-ve në shpërndarje
Rekomandimi: Të hartohet Plan i Integruar KOSTT-KEDS-ZRRE për rrjetin, hosting capacity, smart meters dhe curtailment
	Refuzohet
	Dokumenti përcakton prioritetet kryesore dhe orienton investimet, adreson dimensionin e rrjetit uke theksuar nevojën për modernizim, teknologji inteligjente (SCADA/EMS) dhe matje inteligjente për të mbështetur integrimin e BRE-ve. Dokumenti parasheh masa konkrete si 170 MW BESS për stabilitet të sistemit dhe synon të paktën 100 MW nga prosumatorët deri në vitin 2031. Ndërkaq,  hartimi i planeve të integruara teknike, përcaktimi i "hosting capacity"  adresohen përmes dokumenteve operacionale të KOSTT dhe ZRRE.

	
	Kosova B
Zgjatja/modernizimi përmendet pa analizë të krahasueshme të kostos, emetimeve, rrezikut të aseteve të bllokuara dhe alternativave.
Rekomandim: Të kryhet vlerësim i pavarur për operim bazë, fleksibil, rezervë dhe dalje të përshpejtuar.
	Refuzohet
	Dokumenti përcakton qartë se rehabilitimi i TC "Kosova B" synon përmbushjen e standardeve mjedisore të Direktivës IED për të siguruar stabilitetin e furnizimit gjatë fazës së tranzicionit, ndërkohë që ofron të dhëna indikative për koston (275.4 milionë €) dhe caqe konkrete për emetimet (NOx dhe SO2 në 200 mg/Nm³) në Tabelat 4 dhe 9. Vlerësimet e detajuara teknike për mënyrat e operimit dhe rreziqet e aseteve janë pjesë e Strategjisë Afatgjatë të Dekarbonizimit të KEK-ut dhe dokumenteve operacionale sektoriale, me të cilat ky Udhërrëfyes siguron koherencë të plotë pa duplifikuar analizat e tyre teknike.

	
	Kosova A / rezervë strategjike
“Rezerva strategjike” nuk përkufizohet me njësi, MW, orë operimi, aktivizim, financim ose datë daljeje.
Rekomandim: “Rezerva strategjike” nuk përkufizohet me njësi, MW, orë operimi, aktivizim, financim ose datë daljeje.
	Refuzohet
	Dokumenti ofron të dhëna bazë dhe orientime të qarta për Kosovën A:
Aktivizimi: Dokumenti sqaron se rezerva strategjike do të përdoret për periudhat me kërkesë të lartë, për nevoja të ngrohjes përmes kogjenerimit dhe në raste të krizave energjetike.
Data e daljes dhe financimi: Kalimi në rezervë strategjike është paraparë të fillojë nga viti 2031 e tutje, pas sigurimit të kapaciteteve zëvendësuese nga BRE dhe sistemet e ruajtjes (BESS), me një vizion për largim gradual deri në vitin 2050.
Përkufizimet e detajuara teknike, si orët specifike të operimit dhe modelet e financimit korporativ, do të specifikohen në Strategjinë Afatgjatë të Dekarbonizimit të KEK-ut, e cila e operacionalizon këtë Udhërrëfyes në nivel teknik, duke siguruar koherencë me planet e KOSTT-it për sigurinë e furnizimit.


	
	IED, NERP dhe dekarbonizimi
Përputhshmëria me ndotësit lokalë trajtohet si pjesë e tranzicionit pa ndarje të qartë nga dekarbonizimi.
Rekomandim: Të paraqiten trajektore të ndara për NOx, SO2, pluhur, CO2/CO2e, metodë monitorimi dhe verifikim
	Refuzohet
	Udhërrëfyesi për Tranzicion të Drejtë synon të përcaktojë drejtimet kryesore të tranzicionit, ndërsa detajimi i trajektoreve teknike për ndotësit lokalë (pluhur, NOx, SO2) dhe gazrat serë  është fushëveprim i dokumenteve specifike si Plani Kombëtar për Energji dhe Klimë dhe Strategjia Afatgjatë e Dekarbonizimit të KEK-ut, me të cilat ky dokument është plotësisht i harmonizuar.
Sidoqoftë, Udhërrëfyesi nuk i neglizhon këto aspekte, pasi në Tabelën 9 specifikon masat për rehabilitimin mjedisor në përputhje me Direktivën IED, duke vendosur caqe të qarta për NOx dhe SO2 (200 mg/Nm³). Gjithashtu, procesi i monitorimit dhe verifikimit është i integruar përmes sistemit MRVA, i cili shërben si mekanizëm mbështetës për politikat e dekarbonizimit. Përfshirja e trajektoreve të detajuara për çdo ndotës do të tejkalonte fushëveprimin e këtij dokumenti, i cili fokusohet në kornizën e gjerë të tranzicionit dhe jo në planet teknike operacionale.


	
	Minierat, hiri dhe tokat
Mungon inventari i detyrimeve, kostove, përgjegjësive dhe ripërdorimit të tokës.
Rekomandim: Të hartohet Plan Kombëtar për Mbylljen e Minierave, Hirin, Tokën, Ujin dhe Rehabilitimin.
	Refuzohet
	Rehabilitimi mjedisor trajtohet si shtyllë strategjike e udhërrëfyesit dhe përfshin projekte konkrete për ripërdorimin e tokës (si Solar4Kosovo, që do të ndërtohet në ish deponitë e hirit). Përgjegjësitë institucionale dhe masat zbutëse janë specifikuar në Regjistrin e Rreziqeve ndërsa detajet teknike i takojnë Strategjisë së KEK-ut, me të cilën ky plan është i harmonizuar.

	
	Shëndeti dhe mjedisi
Nuk ka indikatorë të ekspozimit të komuniteteve ndaj ajrit, ujit, tokës dhe ndikimeve shëndetësore.
Rekomandim: Të shtohen indikatorë, bazë monitorimi dhe raportim publik i pavarur.
	Refuzohet
	Dokumenti adreson mjedisin përmes shtyllës "Përgjegjësia mjedisore", duke përfshirë caqe për reduktimin e emetimeve (≤ 5 Mt CO2) dhe rehabilitimin e TC "Kosova B" sipas standardeve IED. Indikatorët e detajuar teknikë dhe monitorimi i ekspozimit u takojnë dokumenteve si PKEK dhe sistemit MRVA, ndërsa raportimi mbikëqyret nga KKNK.

	
	Territori
Obiliqi dhe Fushë Kosova përmenden pa plane territoriale të detajuara, projekt-pipeline ose financim të diferencuar
Rekomandim: Të përcaktohen Territore Prioritare dhe të hartohen Plane Territoriale të Tranzicionit të Drejtë.
	Refuzohet
	Hartimi i planeve të hollësishme territoriale dhe operacionale i takon dokumenteve sektoriale dhe korporative, si Strategjia Afatgjatë e Tranzicionit të KEK-ut, e cila e operacionalizon këtë Udhërrëfyes në nivel lokal, duke siguruar që asnjë komunitet të mos mbetet prapa.
Dokumenti i identifikon qartë Obiliqin dhe Fushë Kosovën si zona prioritare, duke qenë se ato përbëjnë boshtin ekonomik të varur nga linjiti dhe KEK-u.

	
	Punëtorët
Numri total i punëtorëve nuk tregon moshë, profesion, pensionim, vendbanim, shëndet ose aftësi të transferueshme.
Rekomandim: Të krijohet profil i plotë i punëtorëve të KEK-ut, kontraktorëve dhe zinxhirit lokal.
	Refuzohet
	Dokumenti e adreson këtë nevojë duke paraparë masa konkrete në planet e veprimit: në fazën afatshkurtër (2026–2028), parashihet specifikisht "dokumentimi i fuqisë punëtore të prekur" si një veprim kryesor për të krijuar bazën për masat mbështetëse.
Dokumenti identifikon tashmë rreth 4,000 punëtorë të KEK-ut si grup parësor dhe analizon varësinë e madhe ekonomike të komuniteteve të Obiliqit dhe Fushë Kosovës nga ky zinxhir prodhimi.
Janë përcaktuar instrumente të qarta për këtë kategori, si rikualifikimi profesional, punësimi i drejtpërdrejtë në projekte të reja (BRE, rehabilitim) dhe synimi që të paktën 25% e të punësuarve të jenë gra deri në vitin 2031.
Prandaj, krijimi i profilit të plotë është paraparë si një hap zbatues brenda kornizës së Udhërrëfyesit (Tabela 5 dhe 6) dhe dokumenteve operacionale të KEK-ut, duke e bërë përfshirjen e këtyre detajeve teknike në këtë nivel strategjik të panevojshme.


	
	Kontraktorët
Puna indirekte, nënkontraktorët dhe furnitorët lokalë nuk janë pjesë e analizës
Rekomandim: Të bëhet hartë e ndikimit direkt, indirekt dhe të induktuar në punësim.
	Refuzohet
	Analizat e hollësishme të ndikimit dhe hartëzimi i plotë i kontraktorëve janë pjesë e hapave zbatues që do të realizohen përmes Strategjisë Afatgjatë të Tranzicionit të të KEK-ut dhe planeve operacionale sektoriale, me të cilat ky Udhërrëfyes siguron koherencë të plotë. 
Një nga tri shtyllat strategjike është "Zhvillimi ekonomik - diversifikimi i aktiviteteve ekonomike", i cili synon pikërisht krijimin e mundësive të reja për furnitorët dhe bizneset lokale që aktualisht varen nga industria e linjitit. Dokumenti përfshin instrumente për "Diversifikimin ekonomik të Obiliqit" dhe mbështetjen për komunitetet e prekura, duke synuar zbutjen e ndikimeve negative në të gjithë zinxhirin e vlerës.

	
	“Punë së pari”
Parimi nuk përcakton çfarë llogaritet si punë zëvendësuese ose standarde të cilësisë së punës.
Rekomandim: Të përcaktohen kriteret për punë të denjë, afërsinë, pagën, sigurinë dhe qëndrueshmërinë.
	Refuzohet
	Dokumenti garanton cilësinë përmes shtyllës së riaftësimit profesional, instrumenteve për rikualifikim dhe punësim, si dhe dokumentimit të fuqisë punëtore në fazën e parë. Mbrojtja e punëtorëve adresohet më tej në Regjistrin e Rreziqeve, ndërkohë përcaktimi i kritereve teknike në këtë dokument strategjik do të ishte i parakohshëm, pasi ato janë paraparë të specifikohen gjatë fazave të zbatimit përmes strategjisë korporative të KEK-ut.

	
	Mbrojtja sociale
Nuk ka pensionim të mbështetur, mbrojtje të të ardhurave, ndërmjetësim punësimi, mekanizëm ankese ose kosto.
Rekoamndim: Të hartohen plane individuale dhe paketë e financuar e tranzicionit social.
	Refuzohet
	Detajimi i skemave dhe planeve individuale u takon dokumenteve operacionale të KEK-ut dhe legjislacionit të MPFVLÇ. Mbrojtja sociale adresohet përmes shtyllës së riaftësimit profesional, instrumenteve për rikualifikim dhe punësim, si dhe dokumentimit të punëtorëve të prekur në fazën e parë. Masat zbutëse, si skemat e kompensimit, janë specifikuar në Regjistrin e Rreziqeve me financim të identifikuar në Kornizën Financiare.

	
	Gjinia dhe rinia
Caqet e përgjithshme nuk shoqërohen me bazë fillestare, rol teknik, pengesa dhe masa konkrete.
Rekoamndim: Të përfshihet plan gjinor, bursa, praktikë, punësim teknik, siguri dhe prokurim i ndjeshëm ndaj gjinisë.
	Refuzohet
	Detajet për bursa, punesim teknik apo rregulla prokurimi u takojnë planeve operacionale dhe Strategjisë së KEK-ut. Dokumenti përcakton tashmë pikën fillestare (< 20%) dhe cakun prej 25% për gratë deri në vitin 2031. Masat konkrete përfshijnë rikualifikimin profesional dhe partneritetin me UN Women për punësimin e grave dhe të rinjve, duke siguruar një tranzicion gjithëpërfshirës.

	
	Varfëria energjetike
Mungon definicioni, regjistri, baza fillestare, instrumentet dhe cakjet e reduktimit.
Rekomandim: Të krijohet Korniza Kombëtare për Varfërinë Energjetike me masa të synuara
	Refuzohet
	Definicionet dhe trajektoret teknike u takojnë PKEK-së dhe legjislacionit sektorial. Dokumenti adreson varfërinë energjetike përmes shtyllës së mbrojtjes sociale, duke paraparë regjistrin e konsumatorëve të cenueshëm dhe instrumente specifike për masa mbështetëse të financuara nga shteti

	
	Ngrohja dhe ndërtesat
Ngrohja qendrore trajtohet kryesisht si projekt, pa integrim me renovim, pompa të nxehtësisë ose tarifat.
Rekoamndim: Të hartohet Plan Kombëtar për Tranzicionin e Ngrohjes dhe Ftohjes 2026-2050.
	Refuzohet
	Ky Udhërrëfyes integron ngrohjen me renovimin përmes objektiveve për eficiencën e ndërtesave, duke promovuar specifikisht pompat e nxehtësisë dhe kursimet e matshme të energjisë. Zgjerimi i ngrohjes qendrore në komuna të reja është paraparë si masë konkrete për të ulur kërkesën për energji elektrike. 

	
	Efiçienca e energjisë
Caqet e kursimeve nuk shoqërohen me metodologji të vetme, investim, sektor, verifikim ose trajektore vjetore.
Rekomandim: Të krijohet kornizë e vetme e kursimeve me metodë, kosto dhe verifikim
	Refuzohet
	Metodologjia dhe trajektoret teknike u takojnë PKEK-së dhe Strategjisë së Energjisë. Dokumenti identifikon sektorët dhe caqet e kursimeve, specifikon kostot dhe burimet e financimit (FKEE, IPA, Buxheti ), dhe siguron verifikimin përmes sistemit MRVA. Përfshirja e detajeve të mëtutjeshme teknike do të tejkalonte fushëveprimin e këtij dokumenti strategjik.

	
	Komunitetet e energjisë
Përmenden si mundësi pa rrugë rregullative, financiare ose projekte pilot territoriale.
Rekomandim: Të miratohen aktet nënligjore dhe të zhvillohen pilotë projekte në Obiliq dhe Fushë Kosovë.
	Refuzohet
	ZRRE  është në proces të finalizimit të Rregullës për Bashkësitë për Energji nga Burimet e Ripërtërishme. 

	
	Financimi
Lista e partnerëve nuk tregon kosto të plotë, burime të konfirmuara, status, CAPEX/OPEX ose boshllëk financiar.
Rekomandim: Të hartohet Plan Kombëtar i Investimeve dhe Financimit 2026-2050.
	Refuzohet
	Kostot dhe financimi i detajuar konfirmohen në plane veprimi të kostuara dhe strategjinë korporative të KEK-ut. Dokumenti identifikon tashmë investimet prej 1 miliard euro, kostot indikative dhe partnerët kryesorë (WBIF, BEI, etj.), duke shërbyer si bazë për orientimin e fondeve drejt prioriteteve të tranzicionit.


	
	Kosto sociale
Punëtorët, pensionet, të ardhurat tranzitore, komunat dhe familjet e cenueshme nuk janë të kostuara.
Rekomandim: Të krijohen linja të ndara buxhetore për mbrojtje sociale dhe territoriale
	Refuzohet
	Ky dokument përfshinë vlerësime indikative të kostos për punëtorët dhe komunitetet si dhe specifikon burimin e financimit(shteti/donatorët). Këto kosto do të konfirmohen në plane veprimi të kostuara, pëas dokumentimit të fuqisë punetore dhe krijimit të regjistrit te konsumatorëve të cenueshëmnë fazën e parë të zbatimit. Detajimi i mëtejmë buxhetor i takon strategjisë së Dekarbonizimit të KEK po ashtu edhe MPFVLÇ-së.

	
	Rehabilitimi financiar
Nuk ndahet financim për miniera, hiri, tokë, ujë, monitorim dhe ripërdorim.
Rekomandim: Të përcaktohen përgjegjësitë, rezervat financiare dhe parimi ndotësi-paguan
	Refuzohet
	Udhërrëfyesi specifikon MMPH-në dhe KEK-un si përgjegjës për rehabilitimin, parashihet projekti Solar4Kosovo për ripërdorimin e deponive të hirit dhe identifikon financimin për modernizim mjedisor në Kornizën Financiare. Monitorimi sigurohet përmes sistemit MRVA.

	
	Fondi për Tranzicion të Drejtë
Referencat ndaj fondit janë të paqarta; mungon dizajni ligjor dhe operacional.
Rekomandim: Të dizajnohet Fondi: dritare për njerëz, territor, mjedis, energji të përballueshme dhe projekt-përgatitje.
	Refuzohet
	 Udhërrëfyesi adreson "dritaret" e kërkuara përmes tri shtyllave strategjike (Njerëzit, Mjedisi, Zhvillimi Ekonomik) dhe identifikon burime të qarta financimi (Shteti, WBIF, IFN-të). Korniza e qartë ligjore dhe financiare është paraparë të finalizohet gjatë fazës së parë (2026–2028).

	
	Ndihma shtetërore
Investimet publike dhe masat për KEK-un nuk lidhen me vlerësim të konkurrencës, ndihmës shtetërore ose vlerë për para.
Rekomandim: Të kërkohet kontroll i ndihmës shtetërore, analizë alternativash dhe transparencë e garancive publike.
	Refuzohet
	Vlerësimet për ndihmën shtetërore dhe konkurrencën rregullohen përmes legjislacionit në fuqi. Dokumenti siguron transparencën përmes ankandeve konkurruese për BRE-të dhe specifikon se kostot indikative do të konfirmohen në plane veprimi të kostuara gjatë fazave të zbatimit. Operacionalizimi teknik dhe analizat e alternativave i takojnë Strategjisë së Dekarbonizimit të KEK-ut.

	
	Qeverisja
Koordinimi vetëm përmes Këshillit Kombëtar nuk mjafton për zbatim, financim, projekte dhe monitorim.
Rekomandim: Të krijohen Komitet Ndërministror, Njësi Zbatimi, Platformë Territoriale, strukturë KEK dhe Panel Teknik.
	Refuzohet
	KKNK shërben si organi kryesor koordinues ndërministror me mandat të zgjeruar, ndërsa për projekte kyçe ekzistojnë tashmë Njësi të Zbatimit. Monitorimi sigurohet përmes sistemit MRVA, duke i bërë komitetet e reja të panevojshme në këtë nivel strategjik. Krijimi i trupave të rinj në këtë fazë do të ishte i parakohshëm, pasi strukturat ekzistuese ofrojnë bazën e nevojshme për zbatimin e tranzicionit.

	
	Pjesëmarrja
Komunitetet, sindikatat, gratë, të rinjtë dhe shoqëria civile nuk kanë role të formalizuara.
Rekomandim: Të krijohet protokoll pjesëmarrjeje, anëtarësi, procesverbale, përgjigje publike dhe mekanizëm ankese
	Refuzohet
	Pjesëmarrja garantohet përmes parimeve të dialogut social dhe barazisë gjinore, duke specifikuar përfshirjen e sindikatave dhe shoqërisë civile përmes konsultimeve të strukturuara. Masat për komunikim transparent dhe konsultime të hershme janë të përfshira në Regjistrin e Rreziqeve.

	

	Tabelat e zbatimit
Fazat nuk përmbajnë masë, pronar, kosto, afat, burim, KPI, varësi apo dëshmi.
Rekomandim: Të përdoret format standard: masë, përgjegjës, afat, kosto, financim, output, KPI, rrezik dhe evidencë publike.

	Refuzohet
	Elementet e kërkuara janë tashmë të përfshira në mënyrë të strukturuar: Tabela 9 përmban masat, përgjegjësit, afatet dhe financimin; Tabela 7 liston KPI-të; dhe Tabela 8 detajon rreziqet dhe pronarët e tyre. Kostot specifike do të konfirmohen në plane veprimi të kostuara pas fazës së parë të zbatimit, ndërsa operacionalizimi i plotë teknik u takon dokumenteve tjera si PKEK dhe Strategjia e Dekarbonizimit të KEK-ut.

	
	KPI-të
KPI-të janë të kufizuara; disa janë kontradiktore ose pa metodologji dhe ndarje territoriale.
Rekomandim: Të krijohet kornizë e plotë KPI me bazë, cak vjetor, burim, pronar, metodë dhe verifikim.
	Refuzohet
	Udhërrëfyesi përmban KPI-të strategjike me pikë fillestare (2026) dhe caqe (2032), përcakton përgjegjësit dhe siguron verifikimin përmes sistemit MRVA. Ndarja territoriale është e integruar përmes fokusit në Obiliq, Fushë Kosovë.

	
	KPI socialë
Mungojnë indikatorët për punëtorë, kontraktorë, cilësi pune, të ardhura familjare dhe përfitim lokal.
Rekomandim: Të shtohen indikatorë të profilizimit, trajnimit, punësimit, pensionimit, mbrojtjes së të ardhurave dhe projekteve lokale.
	Refuzohet
	Dokumenti adreson punëtorët dhe përfitimin lokal përmes caqeve për rikualifikim, pjesëmarrjen e grave dhe diversifikimin ekonomik të Obiliqit. Dokumentimi i fuqisë punëtore dhe krijimi i regjistrit të konsumatorëve të cenueshëm në fazën e parë të zbatimit do të shërbejnë si bazë për indikatorët e mëtutjeshëm të cilësisë. 

	
	KPI mjedisorë
Mungojnë indikatorë për miniera, hiri, tokë, ujë, ajër dhe ndikim shëndetësor.
Rekomandim: Të shtohen NOx, SO2, pluhur, CO2e, hektarë rehabilitim, ujëra nëntokësore dhe rikthim toke.
	Refuzohet
	Përmes këtij udhërrëfyesi adresohen NOx dhe SO2 përmes modernizimit të TC "Kosova B", përfshirë reduktimin e CO2 si KPI strategjik  dhe trajtohet rehabilitimi i zonave minerare si rrezik mjedisor. 

	
	Regjistri i rrezikut
Drafti identifikon disa rreziqe, por nuk përcakton për secilin rrezik nivelin e mundësisë dhe ndikimit, institucionin përgjegjës, treguesit paralajmërues, masat parandaluese, procedurën e reagimit ose burimet financiare rezervë
Rekomandim: Të krijohet një Plan i Menaxhimit të Rreziqeve, i cili për secilin rrezik përcakton: mundësinë e ndodhjes, ndikimin, institucionin përgjegjës, treguesit paralajmërues, masat për zbutje, hapat e reagimit, burimet rezervë dhe mënyrën e raportimit publik. Plani duhet të mbulojë së paku rreziqet nga çmimi i karbonit dhe CBAM-i, vonesat në rrjet, performanca dhe zëvendësimi i BESS-it, rritja e tarifave, thatësira dhe ndikimet klimatike, siguria kibernetike, vonesat në financim dhe konfliktet sociale.
	Refuzohet
	Në pjesën Regjistri i Rreziqeve përcaktohet mundësia, ndikimi, pronarët dhe masat zbutëse për rreziqet kryesore si vonesat në financim, siguria e furnizimit dhe përfshirja sociale. Rreziqet e mëtutjeshme teknike do të menaxhohen përmes strukturës funksionale që krijohet në fazën e parë të zbatimit (2026–2028)

	
	Rishikimi
“Rishikim sipas nevojës” e bën adaptimin fakultativ/vullnetar ose opsional.
Rekomandim: Të vendosen raporte vjetore, auditim teknik dyvjeçar dhe rishikime formale 2030, 2035, 2040, 2045.
	Refuzohet
	Rishikimi është konceptuar si dinamik për t'iu përshtatur rezultateve të moniotorimit dhe tregut dhe do të reflektohet në raportimet periodike. Masa e paraparë në udhërrëfyes Monitorimi dhe raportimi i progresit ku si cak i zbatimit janë caktuar "Raporte vjetore progres ndaj objektivave" që nga viti 2026 e tutje.

	
	VSM/VNM, baza mjedisore dhe ndikimet kumulative
Drafti nuk sqaron nëse Udhërrëfyesi i është nënshtruar Vlerësimit Strategjik Mjedisor (VSM), nuk paraqet bazë fillestare të verifikueshme për cilësinë e ajrit, ujit, tokës dhe ndikimet në shëndet, dhe nuk kërkon qartë që projektet individuale të kalojnë procedurat përkatëse të VNM/ESIA-së.
Rekomandim: Para miratimit përfundimtar, të kryhet ose të publikohet VSM-ja e Udhërrëfyesit, me vlerësim të ndikimeve kumulative, rreziqeve klimatike dhe ujore, si dhe me bazë fillestare për ajrin, ujin, tokën dhe shëndetin publik. Për çdo projekt konkret të energjisë, minierave, rehabilitimit ose infrastrukturës të kërkohet VNM/ESIA sipas legjislacionit në fuqi, konsultim publik dhe monitorim i pavarur.
	Refuzohet
	Udhërrëfyesi për Tranzicion të Drejtë nuk i nënshtrohet VSM-së, pasi nuk përmban masa, projekte ose ndryshime të reja strategjike me ndikim të mundshëm në mjedis. Ai vetëm përmbledh dhe operacionalizon elemente të përcaktuara në Strategjinë e Energjisë 2022–2031 dhe në Planin Kombëtar për Energji dhe Klimë, pa krijuar një kornizë të re për zhvillime që kërkojnë vlerësim të veçantë strategjik mjedisor sipas Ligjit përkatës. 
Dokumenti përmban tregues bazë për NOx dhe CO2 dhe specifikon se projektet kyçe ndjekin tashmë procedurat e  VSM-së. Përgjegjësia mjedisore është shtyllë qendrore që garanton standardet e IED-së dhe auditimet mjedisore, duke i bërë kërkesat e komentit pjesë të integruar të zbatimit operacional të dokumentit. 

	
	Referencat
Baza e evidencës nuk përfshin sistematikisht të dhëna nga KOSTT, KEDS, ERO, KEK, punësimi, mjedisi dhe fizibilitetet.
Rekomandim: Të zgjerohet bibliografia dhe të identifikohet statusi i çdo burimi, viti dhe përgjegjësia për përditësim.
	Refuzohet
	Burimet e të dhënave nga KEK, ZRrE, KOSTT dhe studimet e fizibilitetit janë tashmë të integruara në listën e referencave dhe në Tabelën 1, ku identifikohet qartë viti dhe burimi. Përgjegjësia për përditësimin e këtyre të dhënave i takon KKNK-së përmes raporteve vjetore të progresit.

	
	Transparenca
Nuk kërkohet publikimi i modeleve, të dhënave, financimit, kontratave, progresit dhe përgjigjeve ndaj konsultimit.
Rekomandim: Të krijohet portal publik me dashboard, financim, projekte, indikatorë, konsultime dhe raporte.
	Refuzohet
	Transparenca garantohet përmes raporteve vjetore të progresit, sistemit të verifikimit të të dhënave MRVA dhe konsultimeve të strukturuara të dokumentuara. Financimi parashihet të menaxhohet në mënyrë transparente, ndërsa komunikimi i hapur është pjesë e masave zbutëse për rreziqet e zbatimit.

	
	[bookmark: _Hlk235608198]Procesi pas konsultimit dhe dëgjimet publike
Drafti nuk përcakton hapat pas pranimit të komenteve me shkrim, afatin për publikimin e përgjigjeve të Ministrisë, publikimin e versionit të rishikuar ose organizimin e dëgjimeve publike me komunitetet dhe palët e prekura.
Rekomandim: Ministria të publikojë një matricë zyrtare të përgjigjeve ndaj çdo komenti, draftin e rishikuar dhe evidencën që mbështet ndryshimet. Para miratimit përfundimtar, të organizohen dëgjime publike të dokumentuara në Prishtinë, Obiliq dhe Fushë Kosovë, me pjesëmarrjen e komunave, KEK-ut, sindikatave, punëtorëve, grave, të rinjve, komuniteteve, biznesit dhe shoqërisë civile.
	Pranohet pjesërisht
	Komentet e pranuara gjatë konsultimit publik do të shqyrtohen dhe do të trajtohen në përputhje me legjislacionin në fuqi, ndërsa raporti i konsultimit publik do të publikojë komentet dhe mënyrën e adresimit të tyre. Organizimi i dëgjimeve publike në lokacione specifike nuk përbën detyrim procedural në kuadër të këtij procesi, përveç rasteve kur kërkohet me legjislacionin në fuqi.




